title: Michael Bennet

text: Vuosina 2003–2005 Bennet työskenteli Denverin pormestarin John Hickenlooperin henkilöstöpäällikkönä.


title: Christin Hussong

text: Christin Hussong (s. 17. maaliskuuta 1994 Zweibrücken) on saksalainen keihäänheittäjä. 186 senttimetriä pitkä Hussong edustaa LAZ Zweibrückeniä. Hussongin valmentajana toimii hänen isänsä Udo Hussong.


title: Christin Hussong

text: Vuonna 2010 Hussong osallistui nuorten kesäolympialaisiin ollen neljäs. Vuonna 2011 hän voitti kultaa Lillen alle 18-vuotiaiden MM-kisoissa ja oli vuonna 2012 seitsemäs Barcelonan alle 20-vuotiaiden MM-kisoissa. Vuonna 2013 Hussong voitti hopeaa Rietin alle 20-vuotiaiden EM-kisoissa.


title: Christin Hussong

text: Zürichin EM-kilpailuissa 2014 Hussong oli seitsemäs. Heinäkuussa 2015 hän voitti kultaa Tallinnan alle 23-vuotiaiden EM-kilpailuista ennätyksellään 65,60. Ensimmäisiin aikuisten MM-kisoihin hän osallistui Pekingissä 2015. Hussong heitti karsinnassa uuden ennätyksensä 65,92 ja eteni loppukilpailuun, jossa hän sijoittui kuudenneksi tuloksella 62,98.


title: Christin Hussong

text: Hussomg karsiutui loppukilpailusta Amsterdamin EM-kilpailuissa 2016. Rio de Janeiron olympialaisissa 2016 hän sijoittui 12:nneksi. Hän karsiutui loppukilpailusta Lontoon MM-kilpailuissa 2017. Hän voitti Euroopan-mestaruuden Berliinissä 2018 heitettyään avauskierroksella ennätyksensä 67,90.


title: Kahvimaito

text: ”Kahvimaito” on 5. kesäkuuta 2015 julkaistu laulaja-lauluntekijä Arttu Wiskarin pop-kappale. Kappaleen on säveltänyt ja sanoittanut Janne Rintala. Se oli ensimmäinen single Wiskarin IV -albumilta.


title: Kahvimaito

text: Kahvimaito oli Suomen virallisen latauslistan kärjessä viikolla 24 vuonna 2015.


title: Kahvimaito

text: Kappaleesta nousi pienimuotoinen kohu, sillä sen kertosäkeessä lauletaan "saanko rinnoistasi tilkan kahvimaitoa". Wiskarin omien sanojensa mukaan kappaleen tarina perustuu tositapahtumiin.


title: Edvard Himberg

text: Edvard Himberg (20. helmikuuta 1853 Hamina – 26. syyskuuta 1885 Tuusula) oli suomalainen näyttelijä ja oopperalaulaja. Hän oli ensimmäisiä suomenkielisiä tenoreja, joka esiintyi pitkään Suomalaisessa Teatterissa sen perustamisen jälkeisinä vuosina.


title: Edvard Himberg

text: Haminassa syntynyt Himberg aloitti uransa August Westermarkin vuonna 1870 perustamassa kiertävässä oppilasteatterissa Unga Finska Teaternissa, joka parin vuoden ajan esiintyi Helsingin lisäksi lähinnä läntisen Suomen kaupungeissa kuten Turku, Pori ja Tampere. Westermarkin teatterin ohjelmisto oli kaksikielistä ja Himberg oli August Aspegrenin, Aurora Gullsténin, Selma Heermanin ja August Öqvistin ohella yksi seurueen viidestä suomea taitavasta näyttelijästä.


title: Edvard Himberg

text: Syksyllä 1872 hän siirtyi Kaarlo Bergbomin samana kevään perustamaan Suomalaiseen Teatteriin, joka oli ensimmäinen suomenkielinen ammattiteatteri ja nykyisen Suomen Kansallisteatterin edeltäjä. Himberg oli mukana sen ensimmäisessä näytännössä, joka järjestettiin Porin Hotelli Otavassa lokakuussa 1872. Suomalaisen Teatterin asettuttua pysyvästi pääkaupunkiin, esiintyi Himberg puheosaston lisäksi myös sen lauluosastolla eli Suomalaisessa Oopperassa.


title: Edvard Himberg

text: Himbergin tunnettuihin rooleihin lukeutui muun muassa Anianin osa Aleksis Kiven näytelmässä "Margareta", jonka kantaesitys oli Porissa lokakuussa 1872. Myöhemmin Suomalainen Teatteri esitti sitä myös Tampereella ja Viipurissa. Oopperalaulajan uransa hän aloitti huhtikuussa 1874, jolloin Suomalainen Ooppera esitti Gaetano Donizettin oopperaa "Lucia di Lammermoor". Himberg löydettiin puheteatterin puolelta, kun suomenkielisiä tenoreja ei ollut tarpeeksi. Hän lauloi Lucia di Lammermoorissa Normanin ja Arthurin osat, muissa rooleissa olivat Lorenz Nikolai Achté, hänen tuleva puolisonsa Emmy Strömer, sekä John Bergholm ja Ludvig Ericsson.


title: Edvard Himberg

text: Lehtitietojen mukaan Himberg kärsi alkoholismista ja joutui sen vuoksi eroamaan Suomalaisesta Teatterista vuonna 1880. Hän työskenteli näyttelijänä vielä parin vuoden ajan Norjan pääkaupungissa Kristianiassa, jonka jälkeen Himberg vetäytyi viimeisiksi vuosikseen Tuusulanjärven taiteilijayhteisössä sijaitsevaan Lepolan huvilaan. Varattomaksi ajautuneen näyttelijän otti huostaansa huvilan omistanut arkkiatri Otto E. A. Hjelt. Edvard Himberg kuoli vain 32-vuotiaana syyskuussa 1885.


title: Stanislav Melnykov

text: Stanislav Anatolijovytš Melnykov (, s. 26. helmikuuta 1987 Odessa, Ukrainan SNT) on ukrainalainen 400 metrin aitajuoksija. 184 senttimetriä pitkä ja 70 kilogrammaa painava Melnykov edustaa Politechnika Odessaa.


title: Stanislav Melnykov

text: Melnykov oli mukana vuoden 2012 kesäolympialaisissa Lontoossa, jossa hän jäi semifinaaleihin. MM-kilpailuissa Melnykov on ollut mukana kahdesti, selviytymättä kummallakaan kertaa finaaliin asti. EM-kilpailuista Melnykovilla on kaksi pronssia vuosilta 2010 ja 2012. Nuorten tasolla Melnykov on saavuttanut alle 20-vuotiaiden MM-pronssia ja alle 23-vuotiaiden EM-hopeaa.


title: Roseanna

text: Roseanna ("Roseanna") on Daniel Alfredsonin ohjaama ruotsalainen elokuva vuodelta 1993. Se perustuu Sjöwallin ja Wahlöön kirjoittamaan samannimiseen poliisiromaaniin, jonka päähenkilö on Martin Beck.


title: Roseanna

text: Götan kanavasta löytyy nuoren naisen ruumis. Komisario Martin Beckin (Gösta Ekman) johtama ryhmä selvittää, että naisen nimi on Roseanna McGraw ja hän on tullut Nebraskasta Ruotsiin. Tutkijat aloittavat työnsä selvittämällä Roseannan viimeisten päivien tapahtumia.


title: Roseanna

text: Elokuva kuuluu ruotsalais-saksalaisena yhteistuotantona tehtyjen Beck-elokuvien sarjaan. Muut sarjan elokuvat ovat "Kadonnut paloauto", "Polis polis potatismos", "Stockholm Marathon", "Mannen på balkongen" ja "Polismördaren".


title: Denia Caballero

text: Denia Caballero Ponce (s. 13. tammikuuta 1990 Caibarién, Villa Clara) on kuubalainen kiekonheiton maailmanmestari ja olympiamitalisti.


title: Denia Caballero

text: Caballero voitti MM-kultaa vuoden 2015 MM-kilpailuista Pekingistä tuloksella 69,28. Daegun MM-kisoissa 2011 Caballero oli yhdeksäs, Moskovan MM-kisoissa 2013 kahdeksas ja Lontoossa 2017 viides. Hän saavutti Rio de Janeiron olympialaisissa 2016 pronssia tuloksella 65,34. Hän osallistui myös Lontoon olympialaisiin 2012 jääden karsintaan.


title: Denia Caballero

text: Lokakuussa 2011 Caballero saavutti pronssia Pan-Amerikan kisoista Guadalajarasta tuloksella 58,63. Heinäkuussa 2015 hän voitti kultaa Pan-Amerikan kisoissa Torontossa tuloksella 65,39. Vuonna 2011 hän voitti kultaa yleisurheilun Keski-Amerikan ja Karibian mestaruuskilpailuista ja vuonna 2014 Keski-Amerikan ja Karibian kisoista.


title: Denia Caballero

text: Kesäkuussa 2015 Caballero heitti Bilbaossa uuden ennätyksensä ja maailman kauden kärkituloksen, 70,65 m.


title: Erik Read

text: Erik Read (s. 31. toukokuuta 1991 Calgary, Alberta) on kanadalainen alppihiihtäjä. Fischerin suksilla kilpaileva Read edustaa Banff Alpine Racers -seuraa. Hän kilpailee etupäässä pujottelussa ja suurpujottelussa.


title: Erik Read

text: Read debytoi alppihiihdon maailmancupissa tammikuussa 2011 Schladmingin pujottelussa. Ensimmäiset pisteensä hän saavutti joulukuussa 2014 Åren pujottelussa ollen 24:s. Kymmenen parhaan joukkoon hän sijoittui ensimmäisen kerran oltuaan yhdeksäs Val d’Isèren suurpujottelussa joulukuussa 2016. Parhaimmillaan hän on sijoittunut kuudenneksi Santa Caterinan alppiyhdistetyssä joulukuussa 2016.


title: Erik Read

text: Read oli mukana vuoden 2015 maailmanmestaruuskilpailuissa Yhdysvalloissa saavuttamassa joukkuekilpailusta yllätyshopeaa. Pyeongchangin olympialaisissa 2018 hän sijoittui suurpujottelussa 11:nneksi. Nuorten MM-kilpailuissa hän oli parhaimmillaan viides alppiyhdistetyssä 2011.


title: Erik Read

text: Read voitti Nor-Am Cupin kokonaiskilpailun kausilla 2011–2012 ja 2015–2016, pujottelucupin kaudella 2015–2016 sekä alppiyhdistetyn cupin kausilla 2011–2012 ja 2013–2014. Hän on voittanut Nor-Am Cupissa yksitoista osakilpailua.


title: Yangjun asema

text: Yangjun asema (, hanja 楊州驛, ) on metroasema Yangjussa, Etelä-Koreassa. Aseman kautta kulkee Soulin metron linja 1 ja Gyeongwon-linja. Aseman nimi tulee kaupungista, jossa se sijaitsee. Joulukuuhun 2007 asti asema tunnettiin Junaen asemana.


title: Tampere Open 2015

text: Tampere Open 2015 oli Tampereella, Suomessa 18. – 26. heinäkuuta 2015 järjestetty tennisturnaus. Turnaus pelattiin Tampereen Tenniskeskuksessa massakentillä. Siellä pelattiin sekä miesten ATP-haastajakiertueturnaus että naisten ITF-tason turnaus.


title: Tampere Open 2015

text: Miesten kaksinpelin voitti Ranskan Tristan Lamasine ja naisten kaksinpelin Unkarin Lilla Barzó.Seuraavat pelaajat saivat villin kortin pääsarjaan:


title: Tampere Open 2015

text: Seuraavat pelaajat pääsivät pääsarjaan karsintojen kautta:


title: Tampere Open 2015

text: Seuraava pelaaja pääsi pääsarjaan lucky loserina:Seuraavat pelaajat saivat villin kortin pääsarjaan:


title: Hugo: Peikkometsän taika

text: Hugo: Peikkometsän taika () on Krea Medien kehittämä videopeli, joka julkaistiin Microsoft Windowsille, Nintendo DS:lle, PlayStation 2:lle ja Wiille vuonna 2009. Hugo pelastaa maailmaa taistelemalla pahaa-aavistamattomaa noitaa vastaan, joka on lumonnut metsän eläimet hirveän näköisiksi, joten Hugon on muutettava metsän eläimet takaisin normaaleiksi. Peli on Hugon ensimmäinen peli, joka julkaistiin "" jälkeen.


title: Momenttifunktio

text: Momenttifunktio eli momentit generoiva funktio eli momenttiemäfunktio on todennäköisyyslaskennassa ja tilastotieteessä satunnaismuuttujan jakaumasta määritelty funktio, joka on yleinen menetelmä laskea jakauman tunnuslukuja eli momentteja. Diskreetin jakauman momenttifunktio muodostetaan pistetodennäköisyysfunktion ja jatkuvan jakauman momenttifunktio tiheysfunktion avulla. Jakauma voidaan karakterisoida kätevästi käyttäen pelkästään momenttifunktiota.


title: Momenttifunktio

text: Momenttifunktiolla voidaan laskea jakauman momentit yksinkertaisella tavalla, sen avulla ratkeavat tietyt laskennalliset ja kombinatoriset ongelmat, sillä voidaan käsitellä yksinkertaisesti riippumattomien satunnaismuuttujien summia, helpottavat leveiden jakaumien todennäköisyyksien laskemista, yhdistää todennäköisyyslaskennan kompleksilukulaskentaan, helpottaa suurten lukujen lain soveltamista ja Markovin ketjujen analysointia.


title: Momenttifunktio

text:
Jos formula_1 on diskreetti satunnaismuuttuja, formula_2 satunnaismuuttujan perusjoukko ja formula_3 sen pistetodennäköisyysfunktio. Silloin reaalimuuttujan formula_4 funktio
on satunnaismuuttujan formula_1 momenttifunktio kunhan odotusarvo
on olemassa avoimella välillä formula_8 (formula_9). Luku formula_10 määräytyy siten, että momenttifunktio on äärellisenä olemassa kaikilla välin arvoilla. Momenttifunktio on siten funktion kuvaus


title: Momenttifunktio

text: Jatkuvan satunnaismuuttujan momenttifunktio määritellään vastaavalla tavalla


title: Momenttifunktio

text:
Momenttifunktion määrittämiseksi määrätyn integraalin eksponenttifunktio voidaan avata Taylorin sarjaksi, jolloin saadaan jatkuvassa tapauksessa lausekkeet
missä formula_15 formula_16 formula_17... ovat momentteja (katso alla).


title: Momenttifunktio

text:
Satunnaismuuttuja formula_18 saa vain kolme arvoa formula_19 todennäköisyyksillä formula_20 vastaavasti. Silloin formula_18:n jakauman momenttifunktio on
kaikille formula_23


title: Momenttifunktio

text: Jos satunnaismuuttuja formula_24 on tasaisesti jakautunut välille [0,1], on sen tiheysfunktio tällä välillä formula_25 Silloin momenttifunktio lasketaan


title: Momenttifunktio

text: Momenttifunktiolla on joitakin ominaisuuksia, joita voidaan käyttää hyödyksi yhden tai useamman satunnaismuuttujan jakaumissa. Merkitään satunnaismuuttujien formula_1 ja formula_18 momenttifunktioita formula_29 ja formula_30.


title: Momenttifunktio

text: Todennäköisyydet generoiva funktio formula_43 liittyy momenttifunktioihin seuraavasti:


title: Momenttifunktio

text: Satunnaismuuttujien jakaumien tunnuslukujen joukossa on erilaisia momentteja. Yleensä halutaan käyttää "tavallisia momentteja" formula_45 eli "origomomentteja" sekä ja "keskusmomentteja" formula_46 missä formula_47 Satunnaismuuttujalle voidaan muodostaa myös "tekijämomentteja", jotka määritellään formula_48


title: Momenttifunktio

text: Momenttifunktio liittyy momentteihin siten, että momenttifunktion r. kertaluvun derivaattojen arvot kohdassa nolla antavat satunnaismuuttujan formula_1 r. origomomentit: formula_50 Origomomentit saadaan seuraavasti (eksponenttifunktion sarjamuodostelman merkinnöillä):


title: Momenttifunktio

text:
Diskreetit satunnaismuuttujat formula_1 ja formula_18 muodostavat yhteisjakauman todennäköisyysfunktiolla formula_61 Yhteisjakauman momenttifunktio on myös kaksiarvoinen funktio
Jatkuvilla satunnaismuuttujilla momenttifunktio kirjoitetaan
Kun formula_64 saadaan satunnaismuuttujan formula_18 momenttifunktio
ja arvolla formula_67 saadaan satunnaismuuttujan formula_1 momenttifunktio formula_69
Momenttifunktiosta muodostetaan tarvittavat origomomentit derivoimalla se vaihtelevilla tavoilla. Seuraavat osittaisderivaatat ovat hyödyllisiä:


title: Momenttifunktio

text:
Yhden satunnaismuuttujan keskusmomentit kirjoitetaan formula_74 ja niitä generoiva funktio vastaavasti
Näistä toinen derivaatta
on varianssi.


title: Momenttifunktio

text:
Kahden satunnaismuuttujan keskusmomentit kirjoitetaan formula_77 ja niitä generoiva funktio vastaavasti
Näistä toinen osittaisderivaatta
on kovarianssi.


title: Cards Against Humanity

text: Cards Against Humanity on seurapeli, jota pelataan korteilla. Kortit ovat saatavina ilmaiseksi tulostamalla, jotta pelaajat voivat luoda omia korttejaan, kortit ovat myös ostettavissa englanniksi julkaistuina paperiversioina. Pelin kehittäminen on peräisin onnistuneesta Kickstarter-joukkorahoituskampanjasta. Peli on suunnattu vähintään kolmelle pelaajalle.


title: Cards Against Humanity

text: Peli on pelattavissa myös netissä.


title: Cards Against Humanity

text: Pelin aloitukseksi jokainen pelaaja nostaa kymmenen valkoista vastauskorttia, kysymyksen esittäjä nostaa mustan kortin.


title: Cards Against Humanity

text: Henkilö, joka aloittaa pelin ja lausuu kysymyksen mustasta kortista ääneen on pelin "korttitsaari".


title: Cards Against Humanity

text: Jokainen pelaaja valitsee pakastaan yhden mielestään sopivan kortin 5 sekunnin sisällä ja asettaa sen pöydälle alaspäin, jotta korttitsaari voi ottaa kortit ja lukea ne ääneen pelaajille. Asettaman kortin saa vaihtaa 5 sekunnin sisällä.


title: Cards Against Humanity

text: Korttitsaari sekoittaa kaikki vastaukset ja aloittaa lukemalla vastaukset kysymyksen perään ääneen, pelaaja jonka vastaus sopii kysymykseen korttitsaarin mielestä parhaiten saa pisteen. Jos pelissä vastauksen asettanut pelaaja sattuu paljastumaan, se ei vaikuta pelin kulkuun.


title: Cards Against Humanity

text: Parhaan vastauskortin valinnut pelaaja on seuraava korttitsaari.


title: Jussi Salmela

text: Jussi Salmela (s.7. toukokuuta 1992) on suomalainen koripalloilija, joka pelaa Korisliigaa Joensuun Katajan riveissä. Pelipaikaltaan Salmela on takamies. Debyyttinsä liigatasolla hän teki marraskuussa 2013 ottelussa Tapiolan Honkaa vastaan. Salmela kuului Korisliigan mestaruuden kaudella 2014–2015 voittaneeseen pelaajaryhmään.


title: Kalle Naapi

text: Kalle Naapi (s.13. tammikuuta 1993) on suomalainen koripalloilija, joka pelaa Korisliigaa Joensuun Katajan riveissä. Hän on Tapiolan Hongan kasvatti. Pelipaikaltaan Naapi on takamies. Debyyttinsä liigatasolla hän teki lokakuussa 2013 ottelussa Kouvolan Kouvoja vastaan. Suomen Cupissa hän oli debytoinut jo kauden 2011-12 aikana pelatessaan tuolloin vielä kasvattajaseuransa Hongan riveissä. Naapi on kuulunut Korisliigan mestaruuden kaudella 2014–2015 ja hopeaa kaudella 2013–2014 voittaneeseen Joensuun Katajaan.


title: Kalle Naapi

text: Naapi on pelannut 73 nuorten maaottelua. Hän on voittanut B-poikien SM-sarjassa yhden mestaruuden ja kerran hopeaa. A-poikien SM-sarjassa hän on voittanut kolme mestaruutta sekä yhden hopean.


title: Kalle Naapi

text: Kaudella 2014-2015 Naapin aiemmat selkävaivat palasivat ja hän joutui lopettamaan kauden kesken. Hän siirtyi kuitenkin loppukaudeksi Kataja Basketin valmennustiimiin. Kaudella 2015-2016 Naapi teki valmentajasopimuksen Katajan kanssa siirtyen virallisesti joukkueen apuvalmentajaksi.


title: Badding-pysäkki

text: Badding-pysäkki on laulaja Rauli Badding Somerjoen (1947–1987) muistomerkki Kiiruun puistossa Somerolla. Muistomerkin ovat suunnitelleet kuvanveistäjä Seppo Manninen ja graafikko Heikki Paakkanen.


title: Badding-pysäkki

text: Sinkitystä teräksestä valmistettu muistomerkki muodostuu tyylitellystä linja-autopysäkistä ja siihen nojaavasta yli kaksi metriä korkeasta Badding-figuurista. Figuuri perustuu Heikki Paakkasen Turun kirjamessujen 2013 Somero-osastolle tekemään piirrossarjaan sisältyneseen piirroshahmoon, jonka Paakkanen veistosta varten yksinkertaisti alkuperäisestä viivapiirroksesta siluetiksi.


title: Badding-pysäkki

text: Muistomerkki paljastettiin Kiiruuntien ja Joensuuntien kulmassa Somerolla 11. heinäkuuta 2015 osana koko päivän kestänyttä "Bussi Somerolle" -tapahtumaa.


title: Badding-pysäkki

text: Veistos ei toimi oikeana linja-autopysäkkinä, mutta tekijöiden mukaan sen sisälle saa vapaasti mennä istuskelemaan ja sitä voi käyttää myös retkipysäkkinä, jonka suojissa väsynyt matkaaja voi levähtää.


title: Kevin Séraphin

text: Kevin Séraphin (s. 7. joulukuuta 1989 Cayenne, Ranskan Guayana) on ranskalainen koripalloilija.


title: Kevin Séraphin

text: Isona laitahyökkääjänä tai sentterinä pelaava Séraphin aloitti pelaajauransa kotimaassaan, jossa voitti Ranskan mestaruuden vuonna 2010. Chicago Bulls varasi hänet NBA:han 17. vuorolla . Vuosina 2010–2015 hän edusti NBA-seura Washington Wizardsia. Hän on pelannut myös Espanjan pääsarjassa.


title: Kevin Séraphin

text: Elokuussa 2015 Séraphin teki New York Knicksin kanssa yksivuotisen ja 2,8 miljoonan dollarin arvoisen sopimuksen.


title: Kevin Séraphin

text: Ranskan maajoukkueessa Séraphin on saavuttanut EM-hopeaa Liettuasta 2011. Lontoon kesäolympialaisissa 2012 hän sijoittui Ranskan joukkueessa kuudenneksi.


title: Ali Traoré

text: Ali Traoré (s. 28. helmikuuta 1985 Abidjan, Norsunluurannikko) on ranskalainen koripalloilija.


title: Ali Traoré

text: Sentterinä pelaava Traoré on pelannut pääasiassa kotimaassaan, jossa voitti Ranskan mestaruuden vuonna 2009. Hän on edustanut myös muun muassa italialaisia ja venäläisiä pääsarjajoukkueita.


title: Ali Traoré

text: Ranskan maajoukkueessa Traoré on saavuttanut EM-hopeaa Liettuasta 2011. Lontoon kesäolympialaisissa 2012 hän sijoittui Ranskan joukkueessa kuudenneksi.


title: Ian Mahinmi

text: Ian Mahinmi (s. 5. marraskuuta 1986 Rouen) on ranskalainen koripalloilija.


title: Ian Mahinmi

text: Sentterinä pelaava Mahinmi aloitti pelaajauransa kotimaassaan. San Antonio Spurs varasi hänet NBA:han 28. vuorolla . Mahinmi on pelannut NBA:ssa vuodesta 2007 lähtien D-leaguen ja lyhyen Ranskan-vierailunsa ohella. Hän on NBA:ssa edustanut San Antonio Spursin lisäksi Dallas Mavericksia, jonka riveissä hän voitti NBA:n mestaruuden vuonna 2011, Indiana Pacersia sekä vuodesta 2016 Washington Wizardsia.


title: Ian Mahinmi

text: Mahinmi on pelannut myös Ranskan maajoukkueessa, jossa hän on sijoittunut parhaimmillaan viidenneksi vuoden 2009 EM-kilpailuissa.


title: Furkan Aldemir

text: Furkan Aldemir (s. 9. elokuuta 1991 Konak) on turkkilainen koripalloilija.


title: Furkan Aldemir

text: Isona laitahyökkääjänä tai sentterinä pelaava Aldemir aloitti pelaajauransa kotimaassaan, jossa muun muassa voitti Turkin mestaruuden. Los Angeles Clippers varasi hänet NBA:han 53. vuorolla . Aldemir siirtyi NBA:han, Philadelphia 76ersiin, joulukuussa 2014.


title: Furkan Aldemir

text: Aldemir on pelannut myös Turkin maajoukkueessa, jossa hän sijoittui kahdeksanneksi vuoden 2014 MM-kilpailuissa.


title: August Westermark

text: August Felix Westermark (5. lokakuuta 1834 – 15. joulukuuta 1894 Tukholma) oli ruotsalainen näyttelijä ja teatterinjohtaja, joka vaikutti pitkään myös Suomessa 1870–1880-luvuilla. Hänellä oli suuri merkitys suomenkielisen ammattiteatterin syntyyn vuonna 1872.


title: August Westermark

text: Westermarck aloitti näyttelijäopinnot Tukholman Kuninkaallisessa teatterissa vuonna 1857 ja teki ensiensiintymisensä sen päänäyttämöllä 1861. Myöhemmin Westermark kiersi useiden ruotsalaisten teatteriryhmien mukana ja 1869–1870 hän oli kiinnitettynä Helsingin Nya Teaternissa. Vuonna 1870 Westermark perusti kaksikielisen Unga Finska Teatern -nimisen oppilasteatterin, jonka ensimmäinen näytäntö oli Turussa saman vuoden lokakuussa. Se kiersi runsaan vuoden ajan lähinnä Länsi-Suomen kaupungeissa, esiintyen muun muassa Porissa ja Tampereella, kunnes saapui Helsinkiin maaliskuussa 1872. Seurueeseen kuuluneista yhdeksästä näyttelijästä viisi osasi myös suomea ja toukokuussa 1872 heidät kiinnitettiin vastaperustetun Suomalaisen Teatterin ydinryhmäksi.


title: August Westermark

text: Westermark oli myös ehdolla Kansallisteatterin edeltäjän Suomalaisen Teatterin ensimmäiseksi johtajaksi, mutta häntä ei ansioistaan huolimatta pidetty sopivana kielitaustansa vuoksi. Myöhemmin Westermark ja hänen ansionsa suomenkielisen ammattiteatterin syntymisessä on unohdettu lähes kokonaan. Esimerkiksi "Suomalaisen teatterin historian" 1900-luvun alussa julkaissut fennomaani Eliel Aspelin-Haapkylä ei teoksessaan mainitse Suomalaisen Teatterin ensimmäisten näyttelijöiden tulleen nimenomaan Westermarkin oppilasteatterista. Hänen avustuksellaan oli jo aikaisemmin keväällä 1872 saatu ensi-iltaan Aleksis Kiven näytelmä "Margareta", jonka kantaesitystä edelisivät rajut kieliriidat pääkaupungin suomen- ja ruotsinkielisen kulttuuriväen kesken.


title: August Westermark

text: Menetettyään puolet näyttelijöistään Suomalaiselle Teatterille, Westermarck yriti vielä kesällä 1872 jatkaa Helsingissä, mutta huonolla menestyksellä. Tämän jälkeen hän myi lavasteensa Suomalaiselle Teatterille ja palasi kotimaahansa. Westermark vaikutti kuitenkin Suomessa vielä 1880-luvulla, toimien muun muassa eri puolilla maata kiertäneenä lausunnanopettajana aina vuosikymmenen jälkipuoliskolle saakka. Hän kuoli kotikaupungissaan Tukholmassa 60-vuotiaana joulukuussa 1894.


title: Paimion seurakunta

text: Paimion seurakunta on Turun arkkihiippakuntaan ja Paimion rovastikuntaan kuuluva Suomen evankelis-luterilaisen kirkon seurakunta, joka toimii Paimion kaupungin alueella.


title: Paimion seurakunta

text: Paimion seurakunta on ollut olemassa jo keskiajalla, ensimmäisen maininnan seurakunnasta ollen vuodelta 1325. Vuodesta 2004 lähtien seurakunnan kirkkoherrana on toiminut Vesa Tuominen.


title: Paimion seurakunta

text: Seurakunnan nykyinen kirkko vihittiin käyttöön 1689 yhdeksän vuoden rakennustyön jälkeen. Vihkimisen suoritti piispa Juhana Gezelius nuorempi. Se korvasi entisen Räpälän kirkon. 1928 rakennettu Jaakobin kirkko ei ole seurakunnan omistama, vaan siitä huolehtii Pyhän Jaakobin kirkon seurakuntayhdistys. Seurakunta omistaa kirkon lisäksi 1984 valmistuneen seurakuntalon nimeltä Mikaelintalon sekä 1953 valmistuneen Wanhan seurakuntatalon, 1914 valmistuneen Paltan päiväkerhotalon sekä 1979 valmistuneen Rantalan leirikeskuksen.


title: Daba Modibo Keïta

text: Daba Modibo Keïta (s. 5. huhtikuuta 1981 Abidjan, Norsunluurannikko) on malilainen taekwondon kaksinkertainen maailmanmestari.


title: Daba Modibo Keïta

text: Keita voitti maailmanmestaruuden yli 84 kg:n sarjassa Pekingissä 2007. Hän kukisti välieräottelussa eteläkorealaisen Nam Yun-Baen pistein 1–0 ja loppuottelussa iranilaisen Morteza Rostamin 5–0. Hän voitti maailmanmestaruuden yli 87 kg:n painoluokassa Kööpenhaminassa 2009. Hän voitti välierässä kazakstanilaisen Arman Tšilmanovin pistein 7–3 ja loppuottelussa Nam Yun-Baen 5–4.


title: Daba Modibo Keïta

text: Keita sijoittui yli 80 kg:n sarjassa Pekingin olympialaisissa 2008 jaetulle kahdeksannelle sijalle ja Lontoon olympialaisissa 2012 jaetulle viidennelle sijalle. Viides sija on Malin historian paras olympiasijoitus yksilölajeissa.


title: Ismaël Coulibaly

text: Ismaël Coulibaly (s. 20. marraskuuta 1992) on malilainen taekwondon kaksinkertainen MM-mitalisti.


title: Ismaël Coulibaly

text: Coulibaly saavutti MM-pronssia 74 kg:n sarjassa Gyeongjussa 2011. Hän voitti puolivälieräottelussa itävaltalaisen Manuel Markin pistein 9–7, mutta hävisi välierässä iranilaiselle Alireza Nasr Azadanille 7–9. Hän sai MM-pronssia samassa painoluokassa myös Tšeljabinskissa 2015. Voitettuaan puolivälierässä portugalilaisen Júlio Ferreiran pistein 9–5 hän hävisi välieräottelussa uzbekistanilaiselle Nikita Rafalovitšille 3–4.


title: Alistuminen

text: Alistuminen () on Michel Houellebecqin vuonna 2015 julkaistu romaani.


title: Alistuminen

text: Kirjan julkaisee Suomessa WSOY Lotta Toivasen suomentamana lokakuussa 2015.


title: Alistuminen

text: Romaanissa François Hollande on valittu toiselle kaudelleen jatkamaan Ranskan presidenttinä, mikä johtaa maassa kaaokseen. Estääkseen Marine Le Penin valinnan presidentiksi seuraavissa vaaleissa vuonna 2022, maltilliset ranskalaiset antavat äänensä kuvitteellisen "Fraternité musulmane" -islamistipuolueen Mohammed Ben Abbasille. Romaanin minäkertoja on ranskalainen mies, joka kääntyy islaminuskoon säilyttääkseen yliopistovirkansa.


title: Alistuminen

text: Ranskan presidentti François Hollande kertoi lukevansa romaanin sen aiheuttaman keskustelun vuoksi France Internin haastattelussa 5. tammikuuta 2015.


title: Alistuminen

text: Kirja julkaistiin 7. tammikuuta 2015, jolloin myös Charlie Hebdo -lehden kannessa oli pilapiirros Houellebecqista, joka esitti piirroksessa uudenvuoden ennustuksiaan: "menetän hampaani vuonna 2015" ja "osallistun ramadaniin vuonna 2022". Myöhemmin päivällä islamistiterroristit tekivät Charlie Hebdon toimitukseen 12 ihmistä surmanneen iskun.


Neiti Peregrinen koti eriskummallisille lapsille ("Miss Peregrine’s Home for Peculiar Children") on yhdysvaltalaiskirjailija Ransom Riggsin esikoisromaani. Kirja julkaistiin alkuperäiskielellään englanniksi 7. kesäkuuta 2011, ja suomennos ilmestyi vuonna 2012. Kirjan jatko-osa "" julkaistiin 2014. Sarjan kolmas osa "" julkaistiin syyskuussa 2015.


title: Neiti Peregrinen koti eriskummallisille lapsille

text: Cassandra Jean julkaisi kirjasta sarjakuvaversion vuonna 2013. Tim Burtonin ja Jane Goldmanin elokuvaversio kirjasta julkaistiin lokakuussa 2016.


title: Margareta (näytelmä)

text: Margareta on Aleksis Kiven viimeinen näytelmä. Hän kirjoitti sen vuonna 1870 pääosin Emil Nervanderin käsikirjoituksen mukaan. Se ilmestyi vuotta myöhemmin Oskar af Heurlinin kustantamana, kirjan esipuheen on laatinut Fredrik Cygnaeus. Näytelmän kantaesitys oli huhtikuussa 1872 Helsingissä. Siihen liittyivät aikakauden lukuisten muiden kieliriitojen tapaan kiivaat erimielisyydet pääkaupungin suomen- ja ruotsinkielisen kulttuuriväen välillä.


title: Margareta (näytelmä)

text: "Margareta" on yksinäytöksinen romanttinen kertomus, joka sijoittuu Tampereen ympäristöön Suomen sodan aikana toukokuussa 1808. Se on jäänyt harvoin esitetyksi näytelmäksi, Teatterimuseon tietokannan mukaan se on nähty ensi-illassa vain 14 kertaa, viimeksi Seinäjoen kaupunginteatterissa vuonna 1984.


title: Margareta (näytelmä)

text: Näytelmän kantaesitti Suomalaisen Seuran draamallinen osasto Helsingin Arkadia-teatterissa 23. huhtikuuta 1872. Esityspaikasta oli muodostunut riita, koska pääkaupungin paras teatteritila Nya Teatern oli vuokrattuna ruotsinkieliselle teatterille, joka pyysi kauppaneuvos Nikolai Kiseleffin johdolla talosta käypää vuokraa. Suomalaisen Seuran fennomaanit puolestaan pitivät sitä loukkauksena, koska ruotsalainen teatteri sai valtiontukea.


title: Margareta (näytelmä)

text: Saadakseen teatterin käyttöönsä Suomalaisen Seuran teatteriosaston johtohahmo Kaarlo Bergbom sekä fennomaanit Antti Almberg ja Jaakko Forsman laativat talonpoikaissäädyn allekirjoitettavaksi valtiopäiville suunnatun aloitteen, jossa vaadittiin teatteritaloa annettavaksi myös suomenkielisiä esityksiä varten. Ensimmäiseksi allekirjoittajaksi saatiin savolainen valtiopäivämies Petter Kumpulainen, jonka jälkeen allekirjoituksia kerättiin myös muista maakunnista. Helsingin lehdistössä tempaus herätti huvittuneisuutta. Lehdet ihmettelivät, miten ”erämaan ukot” voivat olla noin tarkkaan perillä pääkaupungin teatteririidoista. Pilkasta suivaantuneet valtiopäivämiehet suunnittelivat haastavansa "Helsingfors Dagbladin" oikeuteen kunnianloukkauksesta, mutta luopuivat lopulta ajatuksesta. Kiistely asiasta jatkui kiivaana lehtien palstoilla koko kevään ajan ja huipentui, kun Bergbom ja Karl Viktor Bremer kyseenalaistivat toistensa oppineisuuden. Debattia 1940-luvulla tutkinut professori Yrjö Hirn kuvaili Bergbomin muuttuneen sen aikana ”visionääristä pikkumaiseksi jankuttajaksi”.


title: Margareta (näytelmä)

text: Teatteria hallinnoinut Nya Theaterhusaktiebolaget oli yksityinen osakeyhtiö, eikä valtiopäivillä ollut päätösvaltaa sen toiminnan suhteen, ja siksi Suomalainen Seura päätti esittää näytelmän Arkadia-teatterin tiloissa. Tästä muodostui uusi ongelma, sillä päärooliin kaavailtu Charlotte Raa kuului Nya Teaternin näyttelijöihin ja hänen työsopimuksensa kielsi esiintymisen muualla. Ratkaisuksi keksittiin lopulta yksityinen kutsuvierasnäytäntö, jolle ruotsalaisen teatterin johto antoi kirjallisen luvan. Yksityisnäytös järjestettiin Yrjön päivänä suomalaisen puolueen johtajan Yrjö Koskisen kunniaksi. Kutsuvieraina oli muun muassa valtiopäivämiehiä.


title: Margareta (näytelmä)

text: Kantaesityksestä ei ole olemassa paljoakaan tietoa, esimerkiksi "Suomalaisen teatterin historian" 1900-luvun alussa julkaissut fennomaani Eliel Aspelin-Haapkylä ei teoksessaan mainitse edes "Margaretan" ensi-illan näyttelijöitä. Ilmeisesti syynä on se, että koko teatterikärhämä lopulta päättyi fennomaanien tappioon ja kääntyi jopa heitä vastaan. Charlotte Raan ja Oskar Gröneqvistin lisäksi esiintymässä olivat kuitenkin todennäköisesti ruotsalaisen August Westermarkin johtaman Unga Finska Teaternin suomea taitaneet näyttelijät August Aspegren, Aurora Gullstén, Selma Heerman, Edvard Himberg ja August Öqvist. Samana iltana nähtiin "Margaretan" lisäksi myös toinen Kiven näytelmä "Lea" ja mukaelma J. L. Runebergin runosta ”Pilven veikko”.


title: Copa Suruga Bank

text: Copa Suruga Bank Championship on vuosittain pelattava ottelu jossa kohtaavat Japanin Liigacupin voittaja ja Etelä-Amerikan Copa Sudamericana turnauksen voittaja. Turnaus on pelattu vuodesta 2008 lähtien. Kilpailun menestynein seura on japanilainen Kashima Antlers kahdella mestaruudella.


title: Jerrod

text: Kuningas Jerrod on fiktiivinen hahmo Mortal Kombat -pelisarjassa. Hän on esiintynyt cameo-roolissa Mortal Kombat Deception, ja Vuoden 2011 Mortal Kombat -pelissä. nettisarjassa Jerrodia esitti Kirby Morrow.


title: Jerrod

text: Jerrod oli Edenian kuningas ja hallitsija. Kun Edenia hävisi 10 kertaa peräkkäin Mortal Kombat-turnauksen, Shao Kahnin johtama Outworld sai vallata Edenian. Shao Kahn surmasi Jerrodin ja hänen vaimonsa Sindel uhrasi itsensä ja Shao Kahn adoptoi tämän tyttären Kitanan. Myöhemmin paljastettiin että yksi Ermacin sieluista on Jerrodin sielu. Kun Ermac vapautui Shao Kahnin vallasta, Jerrodin sielu vapautui ja palasi Edenian valtaistuimelle.


title: Jerrod

text: Jerrodin päättömän patsaan voi nähdä Mortal Kombat: Deception -pelissä. Mortal Kombat: Armageddon pelissä Sindel yritti loitsullaan herättää Jerrodin henkiin.


title: Kung Fu Panda 3

text: Kung Fu Panda 3 on tammikuussa 2016 ilmestynyt animaatioelokuva. Se on jatko-osa "Kung Fu Panda 2" -elokuvalle.


title: Kung Fu Panda 3

text: Suomenkielisen version on kääntänyt Marko Hartama ja sen on ohjannut Hans Halmari.


title: Roger Wicker

text: Roger Frederick Wicker (s. 5. heinäkuuta 1951 Pontotoc, Mississippi) on yhdysvaltalainen republikaanipoliitikko. Hän on ollut Mississipin edustaja senaatissa vuodesta 2007 alkaen.


title: Roger Wicker

text: Wicker suoritti alemman korkeakoulututkinnon Mississipin yliopistossa vuonna 1973 ja ylemmän tutkinnon oikeustieteestä samassa yliopistossa vuonna 1975. Valmistuttuaan hän työskenteli Yhdysvaltain ilmavoimissa vuosina 1976–1980.


title: Roger Wicker

text: Vuosina 1980–1982 Wicker työskenteli edustajainhuoneen Mississippiä edustaneen Trent Lottin avustajana. Wicker oli Mississipin osavaltion senaatin jäsen vuosina 1988–1994, minkä jälkeen hänet valittiin ensimmäisen kerran edustajainhuoneeseen. Ennen valintaansa senaattoriksi Wicker oli edustajainhuoneen jäsen vuosina 1995–2007. 31. joulukuuta 2007 Wicker nousi senaattiin edeltäjänsä Trent Lottin erottua virasta. Vuonna 2008 hänet valittiin täytevaalissa jatkamaan kauden loppuun ja vuonna 2012 hänet valittiin ensimmäiselle täydelle kuusivuotiskaudelle.


title: Roger Wicker

text: Wicker on naimisissa ja hänellä on kolme lasta.


title: Ritz (Turku)

text: Ritz oli turkulainen elokuvateatteri, joka toimi vuosina 1955–1979 Lounais-Suomen Maalaistentalossa osoitteessa Puutarhakatu 8. Avautuessaan Suomi-Filmi Oy:n omistama Ritz oli Turun suurin ja uudenaikaisin elokuvateatteri. Se ehti olla toiminnassa yhteensä 24 vuotta, kunnes se suljettiin vuonna 1979 Suomi-Filmin keskittäessä Turun toimintansa Kino-Palatsiin.


title: Ritz (Turku)

text: Alvar Aallon suunnittelemassa Lounais-Suomen Maalaistentalossa toimi vuodesta 1946 lähtien Turun kaupunginteatteri, kunnes teatterin näyttämö tuhoutui vuoden 1954 tulipalossa. Kaupunginteatteri ei kuitenkaan palannut taloon tulipalon jälkeen, vaan tilan vuokrasi Suomi-Filmi Oy, joka ryhtyi kunnostamaan entisiä teatteritiloja uudenaikaiseksi elokuvateatteriksi. Uuden elokuvateatteri piirustuksista vastasi arkkitehti Lauri Sipilä. Kunnostustöiden yhteydessä Puutarhakadun sisäänkäynnin ylle rakennettiin lippa, jossa loisti neonvaloilla varustettu teksti ”Ritz”.


title: Ritz (Turku)

text: Ritz avasi ovensa 22. huhtikuuta 1955, jolloin ensimmäisenä elokuvana esitettiin Walt Disneyn luontodokumentti "Erämaa elää" ("The Living Desert", 1953). Avautuessaan Ritz oli Turun suurin ja uudenaikaisin elokuvateatteri: salissa oli 624 istumapaikkaa, ja Cinemascope-laajakangas sekä magneettinen stereoääni edustivat elokuvateknologian viimeisintä huutoa. Ritziä voi pitää ensimmäisenä Turkuun 1950-luvun loppupuolella perustetuista suurteattereista, joissa teknologia oli uudenaikaista ja istumapaikkoja yli 600. Alkuaikoina Ritz oli Turun johtava elokuvateatteri, mutta muiden 1950-luvun loppupuolella perustettujen isojen elokuvateatterien ilmaantuminen tasoitti tilannetta. Ritzissä esitettiin sekä ulkomaisia että kotimaisia ensi-iltoja mutta myös erityisesti lastenelokuvia. Painotus lastenelokuvien esittämisessä johtui suurelta osin siitä, että Suomi-Filmi vastasi pitkään Disneyn elokuvien esittämisestä Suomessa.


title: Ritz (Turku)

text: Turkuun avattiin 1970-luvulla useita uusia elokuvateattereita, ja myös Suomi-Filmi kunnosti toisen Turussa sijainneen elokuvateatterinsa, Kino-Palatsin. Vain hieman tämän jälkeen, vuoden 1979 loppupuolella, Suomi-Filmi päätti keskittää Turun toimintansa kunnostetun Kino-Palatsin kolmeen saliin, joten Ritz suljettiin 28. lokakuuta 1979. Jari Mäkilä arvioi Ritzin historiaa käsittelevässä artikkelissaan, että sulkeminen johtui tilan korkeasta vuokrasta, hieman syrjäisestä sijainnista sekä kunnostuksen tarpeesta. Ritzin jälkeen tiloihin muutti ravintola Maritza, jonka jälkeen tiloissa on ehtinyt toimia myös muita ravintoloita, kunnes Lounais-Suomen Maalaistentalo saneerattiin vuonna 2004 ja paikalle kunnostettiin asuntoja.


title: Kirsten Gillibrand

text: Kirsten Elizabeth Rutnik Gillibrand (s. 9. joulukuuta 1966 Albany, New York) on yhdysvaltalainen demokraattipoliitikko. Hän on ollut New Yorkin osavaltion edustaja senaatissa vuodesta 2009 alkaen.


title: Kirsten Gillibrand

text: Gillibrand suoritti alemman korkeakoulututkinnon Dartmouth Collegessa vuonna 1988 ja ylemmän tutkinnon oikeustieteestä Kalifornian yliopistossa vuonna 1991. Valmistumisensa jälkeen hän työskenteli asianajajana.


title: Kirsten Gillibrand

text: Vuosina 2007–2009 Gillibrand oli edustajainhuoneen jäsen. Tammikuussa 2009 hänet nimitettiin New Yorkin senaattoriksi Hillary Clintonin siirryttyä ulkoministeriksi. Vuoden 2010 täytevaalissa hänet valittiin jatkamaan kauden loppuun ja vuonna 2012 hänet valittiin ensimmäiselle täydelle kuusivuotiskaudelle.


title: Kirsten Gillibrand

text: Gilibrand on naimisissa ja hänellä on kaksi lasta.


title: Kirsten Gillibrand

text: Gillibrand on profiloitunut voimakkaasti naisten oikeuksia puolustavaksi poliitikoksi sekä #MeToo -liikkeen kärkihahmoksi. Hän on myös esittänyt voimakkaan vaatimuksen, että seuraavissa vaaleissa olisi korkea aika saada Yhdysvaltoihin naispresidentti.


title: Amidaasi

text: Amidaasi eli asyyliamidaasi tai amidohydrolaasi on hydrolaaseihin kuuluva entsyymi, joka katalysoi amidien hydrolyysiä ammoniakiksi ja karboksylaatti-ioneiksi. Entsyymiä esiintyy useissa eliöissä niin prokaryooteissa kuin eukaryooteissakin. Usein amidaasilla on myös esteraasiaktiivisuutta eli se kykenee hydrolysoimaan myös estereitä. Entsyymin katalysoiman reaktion mekanismi on niin kutsuttu pingpong-mekanismi, jossa välituotteena muodostuu asyylientsyymi. Amidaasin EC-numero on EC 3.5.1.4 ja CAS-numero 9012-56-0.


title: Amidaasi

text: Amidaasi hyväksyy monien muiden hydrolaasin substraateikseen laajan kirjon amidifunktionaalisuuden sisältäviä yhdisteitä. Amidi voi olla alifaattinen, aromaattinen, heterosyklinen tai muita rengasrakenteita sisältävä. Amidaasia käytetään yhdessä nitriilihydrataasin kanssa karboksyylihappojen valmistamiseen nitriileistä, jotka nitriilihydraataasit muuttavat ensin amideiksi. Amidaasi katalysoi karbamaattien hydrolyysiä amiineiksi, alkoholeiksi ja hiilidioksidiksi. Tätä voidaan käyttää karbamaattiryhmällä suojattujen amiinien suojaryhmän poistamiseen.


title: Mars Climate Orbiter

text: Mars Climate Orbiter (aiemmin Mars Surveyor '98 Orbiter) oli NASAn 338 kilogrammaa painava avaruusluotain, joka laukaistiin Marsiin 11. joulukuuta 1998 Cape Canaveral Air Force Stationin laukaisukompleksi 17A:sta, Floridasta. Luotaimen oli tarkoitus tutkia Marsin ilmastoa, kaasukehää ja pinnanmuutoksia, sekä toimia kommunikaatiolinkkinä Mars Surveyor '98 -ohjelman napalasketujalle. 23. syyskuuta 1999 yhteys luotaimeen menetettiin sen ollessa asettumassa Marsin kiertoradalle. Alus tuli Marsiin radalla, joka toi sen liian lähelle planeetan pintaa, jolloin se kulki Marsin kaasukehän yläosan läpi ja tuhotui. Väärän radan oli aiheuttanut maa-aseman käyttämä ohjelmisto, joka antoi aluksen liikemäärän paunasekunneissa, eikä SI-järjestelmän mukaisissa newtonsekunneissa, kuten NASAn ja luotaimen valmistaneen Lockheed Martinin välisessä sopimuksessa oli määritelty.


title: Valasmon rautasulatto

text: Valasmon rautasulatto () oli Aunuksen läänin Porajärven volostissa 1800–1900-lukujen vaihteessa toiminut tehdaslaitos.


title: Valasmon rautasulatto

text: Valasmon rautasulatto rakennettiin vuonna 1868 Suunujoen Valasmonkoskelle lähelle Porajärven kylää. Se valmisti valurautaa Petroskoin Aleksanterintehdasta varten. Yksimasuunisen tehtaan käyttämää järvimalmia ja puuhiilen raaka-ainetta toimittivat paikalliset talonpojat. Puhallin sai käyttövoimansa vesirattaasta, joka vuonna 1883 korvattiin turbiinilla. Sulatteena käytettiin Munjärvenlahden kalkkia ja Petroskoin tai Vytegran tulenkestävää savea. Teknisesti vanhanaikaisen sulaton tuottavuus oli heikko ja sen kapasiteetti oli vain osittain käytössä. Tuotanto kasvoi Venäjän–Japanin sodan aikana, mutta vuonna 1908 sattuneen tulipalon jälkeen laitos suljettiin.


title: Valasmon rautasulatto

text: Tehtaan yhteydessä sijaitsivat työläisten asuinparakit, virkailijoiden talot, kauppa, kirkko, koulu ja puinen laivalaituri. Vuonna 1905 siellä oli 107 asukasta. Tehdasalueen rauniot ovat valtakunnallinen suojelukohde.


title: Kažma

text: Kažma (, suomeksi myös "Kaisma") on kylä Karjalan tasavallan Karhumäen piirin Sungun kunnassa. Se sijaitsee Äänisjärven lahtien välisellä kapealla kannaksella 14 kilometriä Sungusta maanteitse lounaaseen. Kylässä on 104 asukasta (vuonna 2013).


title: Kažma

text: Sungun pogostaan kuulunut Kažman kylä mainitaan ensimmäisen kerran vuoden 1496 verokirjassa. Myöhemmin kylään rakennettiin kirkko. 1900-luvun alussa Kažma lähikylineen muodosti Sungun volostiin kuuluneen kyläkunnan. Vuonna 1905 kyläkunnassa oli 63 kylää ja yli 3 000 asukasta. Kažmassa asukkaita oli 182. Neuvostoaikana perustettiin Äänisentauksen piirin kuulunut Kažman kyläneuvosto. Vuonna 1933 sen 45 asutuksessa oli yli 2 000 asukasta, jotka kolmea karjalaista lukuun ottamatta olivat kaikki venäläisiä. Vuonna 1959 Kažman kyläneuvosto liitettiin Suurlahden kyläneuvostoon.


title: Kažma

text: Kylän kautta kulkee Plavnikin ja Terehovon välinen maantie. Palveluihin kuuluvat kulttuuritalo, kirjasto ja kauppa.


title: Freddy vs. Jason vs. Ash

text: Freddy vs. Jason vs. Ash on vuonna 2007 alkanut, Dynamite Entertainmentin ja WildStormin julkaisema sarjakuva. Se on epävirallista jatkoa vuoden 2003 elokuvalle "Freddy vs. Jason". Freddy vs. Jason vs. Ash sai puolestaan jatkoa vuoden 2009 sarjakuvalla "Freddy vs. Jason vs. Ash: Nightmare Warriors".


title: Freddy vs. Jason vs. Ash

text: Freddy vs. Jason vs. Ash sijoittuu aikaan viisi vuotta Freddy vs. Jason-elokuvan tapahtumien jälkeen ja 16 vuotta elokuvan "Pimeyden armeija" jälkeen. Tarina alkaa, kun Will Rollins ja Lori Campbell (elokuvan Freddy vs. Jason protagonistit) palaavat Crystal Lakelle, mutta Jason tappaa heidät pian sen jälkeen ja vie heidän ruumiinsa hökkeliin läheisessä metsässä. Siellä Jason vaipuu transsiin ja Freddy Krueger ja Jasonin äiti esiintyvät Jasonille. Freddy on nyt ansassa, voimattomana Jasonin mielessä. Sillä välin, Ash Williams kutsutaan uudelle Crystal Laken S-Martille. Jason tappaa joukon teinejä ja Ash sekä S-Martin työntekijät alkavat tehdä suunnitelmaa Jasonin voittamiseen. Freddy käyttää Necronomiconia lisätäkseen Jasonin älykkyyttä. Myöhemmin, kun Ash ja muut selviytyjät nukkuvat, he kohtaavat Freddyn unissaan. Ash ja hänen joukkonsa S-Martin työntekijöitä kohtaavat Freddyn ja Jasonin Jasonin kotona, jossa Freddy on jo vapauttanut Necronomiconin täyden voiman.


title: Freddy vs. Jason vs. Ash

text: Kolmen kauhuikonin viimeisessä kohtaamisessa Freddy herättää eloon kaikki Jasonin aiemmat uhrit "Perjantai 13. päivä"- elokuvista ja Jason muuttaa Voorheesin talon Elm Streetin taloksi. Kuitenkin, Ash käyttää Necronomiconia avatakseen portaalin ja karkottaa Freddyn samalla kun Jason on eristettynä jäätyneen Crystal Laken alla.


title: Margaretha (Ruotsin prinsessa)

text: Prinsessa Margaretha ("Margaretha Désirée Victoria", s. 31. lokakuuta 1934) on Ruotsin kuningas Kaarle XVI Kustaan vanhin sisar.


title: Margaretha (Ruotsin prinsessa)

text: Margaretha syntyi vuonna 1934 prinssi Kustaa Aadolfin ja prinsessa Sibyllan esikoisena. Tuonaikaisen lain mukaan nainen ei voinut periä hallitsijan asemaa, joten kuninkaaksi nousi myöhemmin hänen pikkuveljensä Kaarle Kustaa. Tämä ohitti kruununperimyksessä myös isosiskonsa Birgitan, Désiréen ja Christinan.


title: Margaretha (Ruotsin prinsessa)

text: Margaretha meni vuonna 1964 naimisiin liikemies John Amblerin kanssa, ja he muuttivat Englantiin. Prinsessa ei viihtynyt huomion kohteena, vaan halusi elämäänsä yksityisyyttä ja jättäytyi pois julkisuudesta.


title: Margaretha (Ruotsin prinsessa)

text: Margaretha ja Ambler erosivat 1990-luvulla, mutta pari ei koskaan hankkinut virallista avioeroa. Ambler kuoli vuonna 2008.


title: Margaretha (Ruotsin prinsessa)

text: Nykyään prinsessa Margaretha osallistuu hovin edustustilaisuuksiin harvakseltaan. Hän elää yhä Britannissa, jossa asuvat myös hänen kolme lastaan.


title: Kuusiranta

text: Kuusiranta () on kylä Karjalan tasavallan Karhumäen piirin Tolvojan kunnassa Venäjällä. Se sijaitsee Äänisjärven rannalla 21 kilometriä Tolvojasta kaakkoon. Kylässä on 119 asukasta (vuonna 2012).


title: Kuusiranta

text: Kuusiranta on useista pikkukylistä koostunut pesäkylä, jota yhdisti korkealla paikalla sijainnut pogosta. Kylä ja sen kirkko mainitaan ensimmäisen kerran vuonna 1563. Seudun asukkaat olivat 1800-luvun tiedon mukaan venäläistyneitä karjalaisia.


title: Kuusiranta

text: 1900-luvun alussa Kuusiranta muodosti Tolvojan volostiin kuuluneen kyläkunnan. Vuonna 1905 siinä oli 12 kylää ja lähes 2 000 asukasta. Neuvostoaikana perustettiin Äänisentauksen piiriin kuulunut Kuusirannan kyläneuvosto. Vuonna 1933 sen 29 asutuksessa oli 1 500 asukasta, jotka kaikki olivat venäläisiä. Virojärven kyläneuvosto yhdistettiin Kuusirantaan vuonna 1959, ja pian tämän jälkeen koko kyläneuvosto liitettiin Tolvojaan.


title: Kuusiranta

text: Kylään johtaa sorapäällysteinen tie Tolvojasta. Lähistöllä toimii karjatila. Palveluihin kuuluvat kirjasto museoineen, lääkintäasema ja kaksi kauppaa. Paikallinen nähtävyys on Kuusirannassa asuneen runonlaulaja Irina Fedosovan hauta.


title: Virojärvi

text: Virojärvi () on kylä Karjalan tasavallan Karhumäen piirin Tolvojan kunnassa Venäjällä. Se sijaitsee Äänisniemellä kymmenen kilometriä Tolvojasta kaakkoon. Kylässä on 17 asukasta (vuonna 2012).


title: Virojärvi

text: Virojärven kylät muodostivat 1900-luvun alussa Tolvojan volostiin kuuluneen kyläkunnan. Vuonna 1905 siinä oli 11 kylää ja lähes 1 800 asukasta. Neuvostoaikana perustettiin Äänisentauksen piiriin kuulunut Virojärven kyläneuvosto. Vuonna 1933 sen 26 asutuksessa oli lähes 1 600 asukasta, jotka kaikki olivat venäläisiä. Vuonna 1959 Virojärvi liitettiin Kuusirannan kyläneuvostoon.


title: Virojärvi

text: Kylän kautta kulkee Tolvojasta Kuusirantaan johtava sorapäällysteinen tie. Lähistöllä louhitaan šungiittia.


title: Oskar Gröning

text: Oskar Gröning (10. kesäkuuta 1921 Nienburg, Saksa – 9. maaliskuuta 2018) oli saksalainen SS-Unterscharführer, joka toimi kirjanpitäjänä Auschwitzin keskitysleirillä. Myöhemmin Gröning kertoi avoimesti kokemuksistaan Auschwitzissa ja kritisoi julkisesti Holokaustin kiistäjiä.


title: Oskar Gröning

text: Hän joutui 93 vuoden ikäisenä huhtikuussa 2015 oikeuteen syytettynä avunannosta ainakin 300 000 Unkarin juutalaisen murhaan kesällä 1944. Tuolloin Auschwitziin kuljetettiin junilla noin 425 000 juutalaista, joista 300 000 oli surmattu saapumisen jälkeen kaasukammioissa. Gröning oli ollut laitureilla ottamassa vastaan juutalaisilta takavarikoituja rahoja ja arvoesineitä. Hänen väitettiin tietoisesti osallistuneen natsien tuhoamiskoneiston ylläpitämiseen, vaikka tiesi leirin tapahtumista.


title: Oskar Gröning

text: Syyttäjä vaati Gröningille 3,5 vuoden vankeusrangaistusta. Hän piti syyllisyyttä lieventävänä seikkana Gröningin vähäistä osallisuutta. Syyttäjä katsoi, että rangaistukseen piti vaikuttaa alentuvasti se, että Gröning oli ollut tutkinnan kohteena 1970-luvulta alkaen, mutta syytteet oli nostettu vasta nyt.


title: Oskar Gröning

text: Oikeus tuomitsi Gröningin 15. heinäkuuta 2015 neljän vuoden vankeusrangaistukseen avunannosta 300 000 Unkarin juutalaisen murhaan. Hänen asianajajansa pyysi tuomion lykkäämistä Gröningin korkean iän perusteella, mutta lääkärit katsoivat Gröningin olevan riittävän hyväkuntoinen kärsimään vankeusrangaistuksen. Hakemukset tuomion lykkäämisestä hylättiin elokuussa 2017. Gröning anoi vielä armahdusta tammikuussa 2018, mutta armahdus torjuttiin. Gröning kuoli 96-vuotiaana 9. maaliskuuta 2018, ennen tuomionsa alkamista.


title: Kaijala

text: Kaijala (vuodesta 1948 lähtien venäjäksi Токарево, Tokarevo) oli Viipurin läänin Johanneksen pitäjän suurin kylä. Se sijaitsi Rokkalanjoen laaksossa. Matkaa Viipuriin maanteitse oli 25 kilometriä sekä Pietariin 115 kilometriä. Ennen talvisodan syttymistä kylässä asui lähes 1 000 ihmistä, ja siellä oli kansakoulu, kaksi kauppaa, nuorisoseurantalo ja suojeluskuntatalo.


title: Kaijala

text: Ensimmäiset asukkaat muuttivat Kaijalaan yli 5 000 vuotta sitten. Kylässä tehtiin 1930-luvulla aktiivisesti kaivauksia, jotka alkoivat, kun vasta 17-vuotias Eino Väntsi löysi noin 50 palaa keramiikkaa kaivaessaan maata omenapuun istuttamista varten kotitalonsa pihassa. Väntsi kirjoitti asiasta kansallismuseoon, joka lähetti Sakari Pälsin toteamaan, millaisesta löytöpaikasta on kysymys. Varsinaisia kaivauksia Väntsin tilalla johti Aarne Äyräpää, jonka mukaan Kaijala on tuohon aikaan sijainnut meren rannalla. Kun maanpinta jääkauden jälkeen jatkoi kohoamistaan, siirtyi asutus hiljalleen loittonevan veden perässä.


title: Kaijala

text: Ennen sotia Kaijala oli Johanneksen pitäjän suurin kylä, jossa oli noin 1 000 asukasta. Maantie kylään erkani Suurmäen risteyksestä kulkien kangastyyppisen metsätaipaleen läpi, kunnes laskeutui kohti kyläaukeaa. Tie ylitti Myllyojan, joka laski metsän ympäröimän Suurjärven vedet Kosen- eli Rokkalanjokeen. Joki sekä sitä seuraileva Viipurin-Kuolemajärven maantie kuuluivat oleellisena osana Kaijalan kylämaisemaan. Joen yli johti kolme puusiltaa: alakylässä Hörkönsilta, keskikylässä Mattilansilta ja yläkylässä Tontinsilta. Neljän kilometrin matkalla joessa oli kuusi koskea: Ilokoski, Mattilankoski, Lahokoski, Lieppikoski, Rastaankoski ja Pyhäkoski. Kylään laskettiin kuuluvaksi joen pohjoispuolella sijainnut Metsäkylä ja siitä kaakkoon oleva laaja Harraissuo, jota oli alettu raivata maanviljelykselle.


title: Kaijala

text: Kaijala oli tyypillinen maanviljelyskylä. Sen peltopinta-ala oli noin 1000 hehtaaria. Savimultapellot tuottivat muun muassa perunaa, lanttua, kaalia, naurista, ruista, kauraa, ohraa ja vehnää. Lisäksi puutarhanviljely oli laajinta koko pitäjässä. Karjan päätuote, maito, toimitettiin kulutuskeskuksiin kirkonkylään, Rokkalaan ja Uuraaseen sekä Valiolle, jolle valmistui toimitalo 1930-luvun loppupuolella. Lisätuloja kyläläiset hankkivat Uuraan satamasta sekä Hackmanin selluloosatehtaasta. Kylän omaa teollisuutta edustivat joessa sijainneet Rastaan mylly ja saha, sekä Paakkasen mylly. Kylässä oli myös pajoja. Henkilöautojakin oli neljä.


title: Kaijala

text: Johanneksen väestö asutettiin jatkosodan jälkeen Turun seudulle seuraaviin kuntiin: Kaarina, Kuusisto, Lieto, Paimio ja Piikkiö.


title: Kaijala

text: Nyky-Venäjällä Tokarevo on osa Johanneksen eli Sovetskin kaupunkikuntaa. 790 asukkaan Tokarevo on kaupunkikunnan kolmanneksi suurin taajama Johanneksen ja Nuoraan (Sokolinskoje) jälkeen. Kylässä on pari kauppaa, joitakin Suomen-aikaisia puutaloja, raunioituneita neuvostorakennelmia ja suuri kesken jäänyt betoniluuranko. Taajama on nimetty Puna-armeijan Itämeren-laivaston ilmavoimien laivueen päällikön N. A. Tokarevin (1907–1944) mukaan.


title: Nikki Haley

text: Nimrata ”Nikki” Haley (o.s. Randhawa, s. 20. tammikuuta 1972 Bamberg, Etelä-Carolina) on yhdysvaltalainen republikaanipoliitikko. Hän toimi Etelä-Carolinan kuvernöörinä vuosina 2011-2017. Vuosina 2005–2011 hän istui osavaltion edustajainhuoneessa. Haley kuuluu Teekutsuliikkeeseen. Hän oli Yhdysvaltojen YK-suurlähettiläs vuosina 2017-18.


title: Nikki Haley

text: Haleyn vanhemmat muuttivat Yhdysvaltoihin Punjabista, Intiasta. Haley suoritti alemman korkeakoulututkinnon Clamsonin yliopistossa pääaineenaan laskentatoimi.


title: Nikki Haley

text: Haley oli Yhdysvaltain nuorin kuvernööri.


title: Nikki Haley

text: Donald Trump nimesi Haleyn ehdokkaakseen YK-suurlähettilääksi marraskuussa 2016 ja senaatti vahvisti hänen nimityksensä tammikuussa 2017.


title: Nikki Haley

text: Israelin ja Palestiinan kysymyksessä hän on vahvan Israelin valtion kannattaja.


title: Nikki Haley

text: Haleyn eroilmoitus YK-lähettilään tehtävästä lokakuussa 2018 tuli yllätyksenä Trumpin hallinnolle, vaikka Trump kommentissaan sanoi saaneensa Haleylta jo puoli vuotta aiemmin tiedon, että hän aikoo pitää tauon tehtävistään. Lähdön taustalla on saattanut olla Haleyn putoaminen pois Trumpin sisäpiiristä. Toisaalta on myös arvioitu, että Haley sai jo riittävästi meriittiä tulevia tehtäviä varten. Hänen on jo vuodesta 2010 spekuloitu lähtevän tavoittelemaan presidenttiehdokkuutta.


title: Femi Ogunode

text: Femi Ogunode (s. 15. toukokuuta 1991 Ondo City, Nigeria) on nigerialaissyntyinen qatarilainen pikajuoksija, joka kilpailee 100 ja 200 metrillä. 175 senttimetriä pitkä ja 72 kilogrammaa painava vuonna 2009 Qatariin muuttanut ja samana vuonna maan edustusoikeuden saanut Ogunode pitää hallussaan 100 metrin Aasian ennätystä 9,91 ja 200 metrin Aasian ennätystä 19,97.


title: Femi Ogunode

text: Ogunode saavutti pronssia 60 metriltä sisäratojen MM-kilpailuista 2014 Sopotista. Vuoden 2011 MM-kilpailuissa Daegussa Ogunode oli mukana 200 metrillä ja 400 metrillä, jossa hän oli finaalin kahdeksas. Sekä Aasian kisoista että yleisurheilun Aasian-mestaruuskilpailuista hän on saavuttanut neljä kultaa. Vuoden 2014 Aasian kisoissa hän vei 100 metrin juoksun Aasian ennätyksen toiselta nigerialaissyntyiseltä qatarilaiselta Samuel Francisilta juostuaan ajan 9,93. Vuoden 2015 Aasian-mestaruuskilpailuissa Wuhanissa hän teki nykyisen ennätyksen 9,91.


title: Femi Ogunode

text: Ogunode jäi vuonna 2011 kiinni klenbuterolin käytöstä ja sai kahden vuoden kilpailukiellon, joka päättyi 8. tammikuuta 2014. Myös Ogunoden pikkuveli Tosin Ogunode edustaa pikajuoksussa Qataria.


title: Femi Ogunode

text: Ulkoradoilla


title: Femi Ogunode

text: Sisäradoilla


title: Henry Laasanen

text: Henry Laasanen on jyväskyläläinen sosiologi, kirjailija ja yhteiskuntatieteiden maisteri. Hänet tunnetaan muun muassa miesten tasa-arvo-ongelmia ja markkina-arvoteoriaa koskevista kannanotoista. Laasasen näkemyksistä on uutisoitu muun muassa televisiossa, radiossa sekä lehdissä. Laasanen palkittiin vuonna 2016 miesten tasa-arvopalkinnolla.


title: Henry Laasanen

text: Teoksessaan "Naisten seksuaalinen valta" (2008) Laasanen tuo esille näkemyksen seksuaalisuudesta vallankäytön muotona, joka tulee nostaa yhteiskunnalliseen keskusteluun.


title: Henry Laasanen

text: Laasanen on ylläpitänyt vuodesta 2003 saakka tasa-arvoasioita ja ihmissuhteita käsittelevää blogia.


title: Kura–Araxesin kulttuuri

text: Kura–Araxesin kulttuuri oli varhainen sivilisaatio Kaukasuksen eteläpuolella 3400–2000 eaa. Kulttuuri oli Sumerin aikalainen. Kulttuuri tunnetaan suurista maakumpuhaudoista ja taitavasta metallin käsittelystä.


title: Kura–Araxesin kulttuuri

text: Kura–Araxesin kulttuurin alue oli Van- ja Sevan-järvien seutuvilla. Kulttuuri kattoi suunnilleen Kura- ja Aras-jokien laaksot Georgiassa, Azerbaidžanissa ja Armeniassa ja joillain Kaukasuksen alueilla (Tšetšenia, Dagestan, Ingušia, Pohjois-Ossetia).


title: Kura–Araxesin kulttuuri

text: Kulttuurin aluueella ovat nykyään kaupungit Tbilisi, Jerevan, Bitlis, Erzurum, Erzincan, Tepecik, Mus, Erivan, nachetcevan.-


title: Kura–Araxesin kulttuuri

text:
Kulttuureja edeltäviä varhaisia löytöpaikkoja ovat m
Aratashennin esikeraaminen löytöpaikka n 6500 eaa., joka muistuttaa tuon ajan Mesopotamian ja kaakkoisen Trans-Kaukasian vastaavia paikkoja. Sitten tuli Shulaveri-Shomun kulttuuri 6000–4200 eaa., joka muistutti Lähi-idän neoliittisia Hassunan ja Halafin kulttuureja.


title: Kura–Araxesin kulttuuri

text:
Tämän jälkeen tuli Sionin kulttuuri 4500-3900 eaa , joka oli ehkä yksi siirtymävaihe Kura–Araxesin kulttuuriin. Suunnileen Sionin ryhmän aikalainen Didube-Kiketi.
Leilan Tepe - Barikldteepe-vaihe oli 3900-3350 eaa., joka edelsi Kura-Araxesia. Tätä vaihetta vastasi pohjoisen Maikopin kulttuuri.


title: Kura–Araxesin kulttuuri

text: Kuparin käsittelytaito levisi jo 5000-4000 eaa alueelle. Kura-Araxesin kulttuurin keramiikassa on yltäläisyyksiä Amuqin E ja F -vaiheisin.


title: Kura–Araxesin kulttuuri

text:
Kulttuurissa on osin samoja piirteitä kuin Maikopin kulttuurissa.
Kulttuuri oli pronssikautinen. Päälliköt johtivat viljelijöitä ja karjan kasvattajia. Temppelirakantamista esiintyi. Kulttuurin päälöytöpaikka on Shengavit Jarevenin lähellä. Siellä asuttiin noin 3200–2500 eaa. kuuden hehtaarin alalla.
Keramiikka astian sisältä punaista ja ulkoa mustaa, geometrisia kuvioita. Pieniä naisveistoksia.
Kulttuuri alkoi levitä Araratin tasangolta. Se levisi pohjoiseen, muttei Kolkhisiin asti.
Alussa metallinkäsittelytaito oli karkeaa, mutta kehittyi myöhemmin loisteliaaksi. Kulttuurissa ylimystön vainajat mahdollisesti haudattiin suuriin kivi- ja maakumpuihin, joiden ympärille rakennettiin myöhemmin kivikehiä. Kura–Araxesin kulttuuria pidetään kaukasialaisten kansojen muiden kulttuurien vaikutteiden pohjalta luomana. Kulttuuri levisi Etelä-Kaukasukselle muttei Länsi-Georgiaan, luoteis-Iraniin, koillis-Kaukasukselle,
Itä-Turkkiin, etelässä jopa Syyriaan asti.
Joiltain alueilta kulttuuri katosi jo 2700-2600 eaa.
Kura-Araxesin kulttuurin oleettaan olevan kansojen sekoitus, tai kulttuurin luojissa oli joitain seuraavista kansoista: urartulaisia, hurrilaisa, seemiläisiä, kartvelilaisia kieliä, indoeurooppalaisia. Luultavasti kansan isälinjan Y-kromosomin haplotyyppi oli G2a.


title: Kura–Araxesin kulttuuri

text:
Noin 2500/2100 eaa alueelle levittäytyi Arasin keramiikka, jota luonnehtivat tekstiilimäiset geometriset moniväriset kuviot. Luultavasti Kaukasukselta tulleet hurrilaiset syrjäyttivät Kura-Araxesin kulttuurin 2200 eaa..
Kulttuurin seuraaja oli Länsi-Georgian Trialetin kulttuuri, joka hautasi ylimystövainajansa kumpuhautoihin, joissa oli joskus 4-pyöräisiä sotavaunuja. Tätä pidetään esi-indoeurooppalaisena.


title: Trialetin kulttuuri

text:
Trialetin kulttuuri oli Länsi-Georgian alueella ollut pronssikautinen kulttuuri n. 2500-1500 eaa.
Kulttuuri tunnetaan päälliköiden kumpuhaudoista, joissa saattaa olla nelipyöräisiä sotavaunuja.
Lisäksi kulttuuri tunnetaan taitavista metallitöistään. Kulttuuria pidetään yleensä esi-indoeurooppalaisena.


title: Trialetin kulttuuri

text: Trialetin kulttuuria edelsi Hassunan ja Halafin traditioiden tapainen keraamis-neoliittinen Shulaveri-Shomun kulttuuri.


title: ITE-museo

text: ITE – Nykykansantaiteen museo eli ITE-museo on Kokkolan kaupungin ja Maaseudun Sivistysliiton (MSL) ylläpitämä nykykansantaiteen museo. Sen päätehtävänä on suomalaisen nykykansantaiteen eli ITE-taiteen museoammatillinen esitteleminen ja edistäminen. Museon näyttelyiden ja kokoelmien keskus on Kokkolassa. ITE-museo tuottaa myös suomalaisen ja kansainvälisen nykykansantaiteen ja outsider-taiteen kiertäviä näyttelyitä ja tapahtumia ns. liikkuvana museona.


title: ITE-museo

text: ITE-museon toimintamalli perustuu julkisen ja yksityisen sektorin voimavarojen yhdistämiseen public–private partnership -periaatteella. Julkinen toimijataho on K. H. Renlundin museo – Keski-Pohjanmaan maakuntamuseo ja yksityinen toimija aikuiskoulutus- ja kulttuurijärjestö Maaseudun Sivistysliitto. ITE-museon toimintaa koskeva yhteistyösopimus Kokkolan kaupungin ja Maaseudun Sivistysliiton kesken on päivitetty viimeksi vuonna 2015. Sopijapuolet tuottavat yhteistyössä näyttelyitä ja tapahtumia sekä pitävät yllä Maaseudun Sivistysliiton omistamaa ITE-kokoelmaa ja digitaalista DigITE-tietokantaa. Toimijat välittävät tietoa ITE-taiteen tapahtumista, taiteilijoista ja taidemuodosta ITE-taiteen kotisivulla www.itenet.fi, josta on myös käynti DigITEn yleisölle avoimeen tietokantaosioon. Uusia ITE-taiteilijoita museo löytää MSL:n toteuttamien kartoitushankkeiden avulla.


title: ITE-museo

text: ITE-museon näyttelytilat sijaitsevat Kokkolassa Museokorttelissa osoitteessa Pitkänsillankatu 28. Siellä esitellään mm. ITE-kokoelman suomalaista nykykansantaidetta, Dallmeier-kokoelman kansainvälistä naiivia ja outsider-taidetta sekä vaihtuvia vierailevia näyttelyitä. ITE-museo toteuttaa Kokkolassa myös erityistaiteen toimintaa. Museo osallistui vuosina 2012–2013 erityistaiteen valtakunnalliseen "Luovat erot" -hankkeeseen.


title: ITE-museo

text: ITE-museo tuottaa kokoelmistaan ja taiteilijaverkostostaan liikkuvia kiertonäyttelyitä yhteistyössä muiden museoiden ja näyttelykeskusten kanssa. Museo myös myy asiantuntijapalveluitaan valtakunnallisten ja kansainvälisten näyttelyiden tuotantoihin ja nykykansantaiteen hankkeisiin.


title: ITE-museo

text: ITE-museon toiminnan kehittämisen tukena on nykykansantaiteen asiantuntijoiden muodostama ITE-taiteen kannatusyhdistys – ITE. Museossa työskentelee ITE-amanuenssi. ITE-museo on mukana kansainvälisissä outsider-taiteen verkostoissa ja kuuluu jäsenenä European Outsider Art Association EOA:han.


title: ITE-museo

text: ITE-kokoelmaan kuuluu noin 350 teosta tai teoskokonaisuutta lähes 50 suomalaiselta nykykansantaiteilijalta. Lukumäärässä ei ole kuitenkaan mukana yksittäisinä teoksina esimerkiksi laajaa Ilmari Salmisen teosten kokoelmaa, johon kuluu lähes 1000 erillistä piirrosta, kollaasia ja installaatiota. ITE-kokoelmassa on veistoksia, maalauksia, piirroksia ja valokuvia sekä suuri määrä haastattelumateriaalia ja filmejä. Lisäksi erillisenä osana on Maija ja Volker Dalmeierin vuonna 2013 lahjoittama puolalaisen nykykansantaiteen kokoelma, jossa on noin sata hengellisaiheista puuveistosta. ITE-kokoelman omistaa Maaseudun Sivistysliitto. Kokoelman teoksia lainataan ja niiden pohjalta on koottu useita näyttelyitä, joita on esitetty sekä kotimaassa että ulkomaisissa outsider-taiteen katselmuksissa ja yhteisnäyttelyissä nykytaiteilijoiden kanssa.


title: ITE-museo

text: ITE-kokoelmateoksia alettiin luetteloida digitaaliseen DigITE-tietokantaan vuonna 2011. DigITE on Maaseudun Sivistysliiton omistama sähköinen arkisto, jonne on lisäksi taltioitu kartoitushankkeissa syntynyttä materiaalia, kuten taiteilijatietoja ja teoskuvia.


title: ITE-museo

text: Dallmeier-kokoelma on hannoverilaisen lääkäripariskunnan Maija ja Volker Dallmeierin keräämä ja vuonna 2005 lahjoittama kokoelma, joka on Kaustisen kunnan omistuksessa ja ITE-museon hoidettavana. Kyseessä on arvokas eurooppalaisen naiivin ja outsider-taiteen yksityiskokoelma, jonka kartuttaminen alkoi 1970-luvulla. Dallmeierit matkustivat laajalti Eurooppaan tapaamaan naiiveja ja outsider-taiteilijoita, joiden teokset ovat nykyään tunnettuja. Suomessa syntynyt Maija Dallmeier (1944–2014) sekä hänen miehensä viettivät aikaa säännöllisesti Hämeessä ja seurasivat aktiivisesti nykykansantaiteen arvostuksen heräämistä ja nousua Suomessa. Nimikkokokoelma sisältää yli 200 taideteosta 57 taiteilijalta 17 maasta, sekä laajan kirjakokoelman. Siinä on maalauksia ja pienoisveistoksia. Kokoelman taiteilijoita ovat muun muassa Andre Bauchant, Enrico Benassi, Erich Bödeker, Emerik Fejes, Nikifor, Hector Trotin, Josef Wittlich ja Anna Zemankova. Suomalaista taiteilijoista kokoelmassa on teoksia Håkan Brunbergilta ja Enni Idiltä. Kokoelman veistoksissa korostuu uskonnollinen teema ja veistokset ovat pääsääntöisesti Puolasta.


title: ITE-museo

text: ITE-museon toiminnallisia sisältöjä on luotu vuodesta 1998 lähtien, jolloin itseoppineiden taiteentekijöiden etsintä käynnistyi Suomessa Itse tehty elämä – ITE -projektina. Tavoitteena oli löytää nykypäivän kansanluovuuden omaleimaisia visuaalisia ilmentymiä. Projektin nimen kirjainlyhenne ITE vakiintui nopeasti tarkoittamaan kartoitusten kohdetta, suomalaista nykykansantaidetta. ITE-lyhenne ilmaisi ”itse tehdyn elämän” eetosta: ITE-taide on tekijänsä elinympäristöön, kulttuuriseen taustaan ja kokemusmaailmaan sitoutuvaa taidetta – tapa elää esteettisiä arvoja korostavaa hyvää elämää. Ensimmäisestä projektista sai alkunsa suomalaisen nykykansantaiteen alueittain etenevä systemaattinen kartoitus, esittely, kirjallisuus ja tutkimus sekä ITE-taiteen hakeutuminen vuoropuheluun sisällöiltään laajemman kansainvälisen outsider-taiteen kentän toimijoiden kanssa.


title: ITE-museo

text: ITE – Nykykansantaiteen museo perustettiin Kaustiselle vuonna 2001 ITE-taiteen ensimmäisen kartoituksen ja näyttelykiertueen jälkeen hallinnoimaan saatuja teoslahjoituksia ja -ostoja. Museo perustettiin tuolloin vielä toiminnassa olleen Kansanmusiikkisäätiön ja sen ylläpitämän kansansoitinmuseon yhteyteen. Vuosina 2002–2004 ITE-museo toimi EU:n osarahoittaman Kulttuuri 2000 -ohjelmaan kuuluneen "Contemporary Folk Art in Europe – Equal Rights to Creativity" -hankkeen pääpartnerina. Hankkeen myötä ITE-taidetta esiteltiin ensi kerran ulkomailla Virossa, Englannissa, Italiassa ja Unkarissa. Kutsuttiin myös outsider-taiteen eri suuntausten kansainvälisiä asiantuntijoita Suomeen konferenssiin ja tutustumaan suomalaiseen nykykansantaiteeseen. Tästä kohtaamisesta on dokumentaationa YLE:n 29-minuuttinen tallenne ITE: Itse tehtyä elämää.


title: ITE-museo

text: Askel kohti vakiintunutta museokäytäntöä oli siirtyminen projekteista K. H. Renlundin museon – Keski-Pohjanmaan maakuntamuseon alaisuuteen vuonna 2009. K. H. Renlundin museo, Maaseudun Sivistysliitto ja Kaustisen kunta solmivat yhteistyösopimuksen toiminnan kehittämisestä kokoelmien omistuksen säilyessä ennallaan eli yksityisomistuksessa. Sittemmin yhteistoimintasopimusta on jatkettu Kokkolan kaupungin ja Maaseudun Sivistysliiton välisenä public–private partnership -sopimuksena, joka on päivitetty viimeksi vuonna 2015.


title: ITE-museo

text: Maaseudun Sivistysliiton 2000-luvun alussa aloittamat ITE-taiteen kartoitusprojektit ovat lisänneet ITE-museon pääomaa eli tietoa suomalaisesta nykykansantaiteesta sekä kasvattaneet ITE-taiteen kokoelmaa. MSL:n alue-etsinnät ovat vuoteen 2015 mennessä ulottuneet jo Varsinais-Suomeen, Pohjanmaalle, Kainuuseen, Keski-Suomeen, Pohjois-Karjalaan, Kaakkois-Suomeen ja Lappiin.


title: ITE-museo

text: Myös uudella pohjalla toimiessaan ITE-museo on ollut mukana kansainvälisessä EU-hanketoiminnassa. Vuosina 2010-2012 toteutetun "Outsider Art Past Forward" -verkostohankkeen sisältöinä oli mm. Itä-Euroopan outsider-taidetta käsitelleen symposiumin järjestäminen Ateneumissa keväällä 2012. Hankkeessa julkaistiin outsider-taiteen eurooppalaisia toimijoita esitelevä hakuteos "On the Map. Exploring European Outsider Art".


title: Pikku prinssi (albumi)

text: Pikku prinssi on suomalaisen rap-artisti Uniikin kuudes studioalbumi. Sen julkaisi 26. kesäkuuta 2015 Rähinä Records.


title: Pikku prinssi (albumi)

text: Albumi nousi Suomen virallisen listan sijalle 12.


title: Viktorija Zjabkina

text: Viktorija Viktorovna Zjabkina (, s. 4. syyskuuta 1992 Almaty) on kazakstanilainen pikajuoksija, joka kilpailee 100 ja 200 metrillä. Zjabkina on 173 senttimetriä pitkä ja painaa 63 kilogrammaa.


title: Viktorija Zjabkina

text: Zjabkina oli mukana vuoden 2012 kesäolympialaisissa, jossa hän jäi 200 metrillä alkueriin. Rio de Janeiron olympialaisissa 2016 hän karsiutui alkuerissä 100 ja 200 metrillä sekä 4 × 100 metrin viestissä. Hän on ollut mukana myös neljissä MM-kilpailuissa selviytyen parhaimmillaan välieriin 100 ja 200 metrillä Pekingissä 2015. Aasian kisoista Zjabkinalla on yksi viestihopea ja -pronssi sekä Aasian-mestaruuskilpailuista viisi kultaa ja yksi hopea. Vuoden 2015 kesäuniversiadeista Zjabkina voitti kultaa 100 metriltä, 200 metriltä ja pikaviestistä.


title: Viktorija Zjabkina

text: Hän on voittanut Kazakstanin mestaruuden 100 metrin juoksussa 2011 ja 2015, 200 metrin juoksussa 2011, 2013 (23,64 s), 2015 ja 2018, 4 × 100 metrin viestissä 2011, 2012, 2014 ja 2015 sekä 4 × 200 metrin viestissä 2017. Sisäradoilla hän on voittanut maansa mestaruuden 60 metrillä 2015, 2016 ja 2017 sekä 200 metrillä 2016 ja 2017.


title: Viktorija Zjabkina

text: Zjabkina opiskelee liikuntakasvatusta Kazakstanin kansallisessa yliopistossa. Tätä kautta hän sai osallistumismahdollisuuden universiadeihin, jotka on tarkoitettu yliopisto-opiskelijoille.


title: The Strain

text: The Strain on yhdysvaltalainen kauhusarja. Se perustuu Guillermo del Toron ja Chuck Hoganin luomaan saman nimiseen kirjasarjaan.


title: The Strain

text: Sarjaa esitettiin ensimmäisen kerran 13. kesäkuuta 2014 FX-televisiokanavalla. Syyskuussa 2016 FX ilmoitti tilanneensa sarjaan neljännen kauden, joka tulee olemaan samalla myös viimeinen. Viimeinen kausi esitettiin kesällä 2017.


title: The Strain

text: Lentokoneen laskeuduttua John F. Kennedyn kansainväliselle lentoasemalle se pimenee, eikä lennonjohto saa siihen enää yhteyttä. Paikalle kutsuttiin CDC:n epidemiologi tohtori "Ephraim Goodweather" (Corey Stoll) tiimeineen. He löytävät lentokoneesta 206 ruumista ja neljä elävää uhria. Ruumiiden kadottua ruumishuoneelta alkaa paljastua kuinka vaarallinen uhka ihmiskunnalle on kyseessä.


title: Al-Wusta

text: Al-Wusta () on yksi Omanin yhdestätoista kuvernoraatiksi (muḥāfaẓah) kutsutusta hallinnollisesta alueesta. Hallinnollinen keskus on Haima.


title: Al-Wusta

text:
Kuvernoraatti muodostuu lähinnä hiekka-, sora- tai kallioaavikosta. Kuvernoraatti rajautuu idän puolella Arabianmereen, lounaassa Dhofarin kuvernoraattiin, lännessä Saudi-Arabiaan, sekä pohjoisessa az-Zahiran, ad-Dakhiliyyan, ash-Šarqiyyan pohjoiseen ja ash-Šarqiyyan eteläiseen kuvernoraattiin.
Toukokuussa 2015 al-Wustan kuvernoraatin väkiluvuksi kirjattiin 41 310 henkeä, joista omanilaisia oli 22 754 ja ulkomaalaisia (ekspatriootit) 18 556. Kuvernoraatin pinta-ala on 82 471 neliökilometriä.


title: Al-Wusta

text: Al-Wustan kuvernoraatti jakautuu aluehallinnon toisella tasolla neljään piirikuntaan (wilaya): Duqm (ad-Duqm), Haima (Haymā), Jazer (al-Jāzer) ja Mahout (Maḥūt).


title: Svenska frivilligbataljonen

text: Svenska frivilligbataljonen (SFB, ) eli Hangon pataljoona oli jatkosodassa ruotsalaisista vapaaehtoisista koostunut pataljoona, joka vuonna 1941 osallistui Lounais-Suomen Hankoniemellä olleen Neuvostoliiton laivastotukikohdan piiritykseen.


title: Christabel Nettey

text: Christabel Nettey (s. 2. kesäkuuta 1991 Brampton, Ontario) on kanadalainen pituushyppääjä. Nettey on 162 senttimetriä pitkä ja painaa 57 kilogrammaa. Hänellä on Kanadan ennätys niin sisä- kuin ulkoradoiltakin.


title: Christabel Nettey

text: Nettey oli mukana vuoden 2013 MM-kilpailuissa Moskovassa, jossa hän jäi karsintaan. Vuoden 2014 Kansainyhteisön kisoista hän saavutti pronssia tuloksella 649. Nettey oli pronssilla myös vuoden 2013 Frankofonisissa kisoissa, tuloksella 663. Vuoden 2015 Pan-Amerikan kisoista Torontosta Nettey saavutti kultaa tuloksella 690. Hän sijoittui neljänneksi Pekingin MM-kilpailuissa 2015 tuloksella 695. Hän karsiutui loppukilpailusta Rio de Janeiron olympialaisissa 2016 ja Lontoon MM-kilpailuissa 2017. Hän sijoittui seitsemänneksi Birminghamin MM-hallikilpailuissa 2018. Hän voitti samana vuonna kultaa Gold Coastin Kansainyhteisön kisoissa tuloksella 684.


title: Christabel Nettey

text: Vuonna 2007 hän saavutti pronssia sekaviestistä alle 18-vuotiaiden MM-kilpailuista. Hän saavutti alle 20-vuotiaiden Pan-Amerikan-mestaruuskilpailuissa hopeaa pituushypyssä 2009.


title: Al-Zahira

text: Al-Zahira (, az̧ Z̧āhirah) on yksi on yksi Omanin yhdestätoista kuvernoraatiksi (muḥāfaẓah) kutsutusta aluehallinnon ylemmän tason hallintoalueesta. Hallinnollinen keskus on Ibrin kaupunki.


title: Al-Zahira

text: Kuvernoraatti muodostuu suurelta osin hiekka-, sora- tai kallioaavikosta, pohjoisessa on myös Hajarvuoriston eteläosia jokilaaksoineen (wadit). Al-Zahira rajautuu lännessä Saudi-Arabiaan ja Yhdistyneisiin arabiemiirikuntiin, pohjoisessa al-Buraimin ja al-Batinan pohjoiseen, idässä al-Dakhiliyyan sekä etelässä al-Wustan kuvernoraattiin.


title: Al-Zahira

text: Toukokuussa 2015 al-Zahiran kuvernoraatissa kirjattiin asuvan 191 742 henkeä, joista omanilaisia oli 142 045 ja ulkomaalaisia (ekspatriootit, eli vierastyöläiset mahdollisine perheineen) 49 697. Kuvernoraatin pinta-ala on noin 44 000 neliökilometriä.


title: Al-Zahira

text: Al-Wustan kuvernoraatti jakautuu aluehallinnon toisella tasolla kolmeen piirikuntaan (wilaya): Dank, Ibri ja Yanqul.


title: Pleasantville (New York)

text: Pleasantville on Yhdysvaltojen kunta New Yorkin osavaltion kaakkoiskulman Westchesterin piirikunnassa. Noin 7 000 asukkaan kunta kuuluu New Yorkin metropolialueen pohjoispuolen esikaupunkualueisiin, joista pääsee junalla Manhattanin Grand Central Terminaliin noin tunnissa.


title: Pleasantville (New York)

text: Pleasantville tunnetaan Reader’s Digest -kustantamon ja suoramarkkinointiyhtiön synnyinpaikkana vuodelta 1922, mutta vuodesta 1939 yhtiön pääkonttori sijaitsi naapurikaupungissa Chappaquassa kunnes se 2010 siirrettiin New Yorkiin ja White Plainsiin.


title: Pleasantville (New York)

text: Pleasantvillen high school on noteerattu parhaan 1 prosentin joukkoon Yhdysvalloissa Newsweek-aikakauslehden tilastoissa. Kaupungissa sijaitsee myös Pace-yliopiston kampus sekä elokuvaan keskittynyt kulttuurikeskus Jacob Burns Film Center (JBFC).


title: Luettelo maailman uskontojen väkimäärästä

text: Tämä on luettelo maailman uskontojen kannattajamääristä.


title: Claude Louis Berthollet

text: Claude Louis Berthollet (9. joulukuuta 1748 Talloires, Savoiji – 6. marraskuuta 1822, Arcueil, Ranska oli savoijilais-ranskalainen kemisti, josta vuonna 1804 tuli Ranskan senaatin varapredidentti. Hänet vaikutti osaltaan sen käsityksen muotoutumiseen, että käänteiset reaktiot johtavat kemiallisen tasapainon teorian kehittämiseen. Lisäksi hänet tunnetaan osallisuudestaan nykyisen kemiallisen nimistön laatimiseen. Berthollet oli myös ensimmäinen, joka osoitti kloorikaasun valkaisukyvyn ja keksi valkaisuaineena käytetyn natriumhypokloriitin.


title: Claude Louis Berthollet

text: Claude Louis Berthollet syntyi vuonna 1749 Talloiresissa lähellä Annecyä, joka tuolloin kuului Savoijin herttuakuntaan. Hän aloitti opintonsa Chambéryssä ja jatkoi niitä Torinossa, jossa hän suoritti tutkinnon lääketieteessä. Berthollet'n suuret saavutukset kemian alalla johtivat lyhyen ajan kuluessa siihen, että hänet vuonna 1780 nimitettiin Ranskan tiedeakatemian jäseneksi.


title: Claude Louis Berthollet

text: Berthollet laati yhdessä Antoine Lavoisier'n ja eräiden kemistien kanssa systemaattisen kemiallisen nimistön, johon nykyinen kemiallisten yhdisteiden nimeämiskäytäntö pohjautuu.


title: Claude Louis Berthollet

text: Berthollet kehitti Ranskan salpietari-, teräs- ja värjäämöteollisuutta. Väriaineiden ohella hän tutki myös valkaisuaineita, ja vuonna 1785 hän ensimmäisenä pani alulle kloorikaasun kaupallisen käytön valkaisuaineena. Pariisin Quai Javelin varrella olleessa laboratorioissaan hän valmisti vuonna 1789 ensimmäistä nykyisin käytössä olevien kaltaista valkaisunestettä johtamalla kloorikaasua natriumkarbonaattiliuokseen. Tuloksena saatu neste, joka tunnettiin nimellä "Eau de Javel" ("Javelin vesi"), oli natriumhypokloriitin laimeaa liuosta. Berthollet keksi myös kaliumkloraatin (KClO) joka sekin on vahvasti hapettava klooriyhdiste ja jota voidaan käyttää myös valkaisuaineena. Se tunnetaankin myös nimellä "Berthollet'n suola".


title: Claude Louis Berthollet

text: Berthollet keksi myös räjähdyselohopean. Vuonna 1785 hän osoitti ensimmäisenä, että ammoniakki on typen ja vedyn yhdiste.


title: Claude Louis Berthollet

text: Berthollet oli yksi ensimmäisistä kemisteistä, joka tunnisti käänteisreaktioiden tyypilliset ominaisuudet ja selvitti siihen liittyen kemiallisen tasapainon luonteen.


title: Claude Louis Berthollet

text: Berthollet joutui pitkäaikaiseen kiistaan toisen ranskalaisen kemistin, Joseph Proustin kanssa määrättyjen painosuhteiden lain pätevyydestä. Proust väitti, että kemialliset yhdisteet sisältävät valmistusmenetelmästään riippumatta niissä olevia alkuaineita aina samassa suhteessa, kun taas Berthollet'n mukaan tämä suhde voi vaihdella riippuen siitä, kuinka paljon reaktioon osallistuvia aineita alkujaan on. Vaikka Proust todisti teoriansa tarkoilla mittauksilla, se ei heti tullut yleisesti hyväksytyksi, mikä osittain johtui Berthollet'n auktoriteetista. Laki tuli lopullisesti hyväksytyksi, kun Berzelius vahvisti sen vuonna 1811. Myöhemmin kuitenkin osoittautui, että myös Berthollet oli osittain oikeassa, sillä on olemassa myös ryhmä yhdisteitä, jotka eivät noudata määrättyjen painosuhteiden lakia. Berthollet'n kunniaksi tällaisia ei-stoikiometrisiä yhdisteitä sanotaan myös "berthollideiksi".


title: Claude Louis Berthollet

text: Berthollet oli yksi Napoleonin mukana Egyptiin matkustaneista tiedemiehistä, ja hän oli Institut d'Égypten fysikaalisen ja luonnonhistoriallisen osaston jäsen.


title: Claude Louis Berthollet

text: Vuonna 1789 Berthollet valittiin Lontoon Royal Societyn jäseneksi. Vuonna 1801 hänet valittiin Ruotsin kuninkaallisen tiedeakatemian jäseneksi, vuonna 1820 Royal Society of Edinburghin jäseneksi. ja vuonna 1822 American Academy of Arts and Sciencesin ulkomaiseksi kunniajäseneksi.


title: Claude Louis Berthollet

text: Berthollet'ta syytettiin ateismista. Napoleon totesi asiasta: "Mistä johtui, että Laplace oli ateisti. Instituutin jäsenistä eivät myöskään Monge, Berthollet ja Lagrange eivät uskoneet Jumalaan. Mutta he eivät mielellään puhuneet asiasta."


title: Claude Louis Berthollet

text: Berthollet kuoli Arcueilissa, Ranskassa vuonna 1822.


title: Claude Louis Berthollet

text: Vuonna 1788 Berthollet meni naimisiin Marguerite Baurin kanssa.


title: Joy (elokuva)

text: Joy on vuonna 2015 ensi-iltansa saanut yhdysvaltalainen elämäkerrallinen draamakomedia, jonka on käsikirjoittanut ja ohjannut David O. Russell. Elokuva kertoo Joy Manganosta, Ingenious Designsin toimitusjohtajasta, joka keksi ”Miracle Mopin”. Sen päärooleissa ovat Jennifer Lawrence, Robert De Niro, Édgar Ramírez, Elisabeth Röhm ja Bradley Cooper.


title: Joy (elokuva)

text: Sen ensi-ilta on 25. joulukuuta 2015. Jennifer Lawrence palkittiin roolistaan parhaan naispääosan Golden Globella ja sai myös parhaan naispääosan Oscar-ehdokkuuden.


title: Joy (elokuva)

text: Elokuva on saanut ristiriitaisen vastaanoton kriitikoilta. Arvosteluja keräävän Rotten Tomatoes -sivuston mukaan 60 prosenttia kriitikoista on antanut elokuvalle myönteisen arvosanan keskiarvolla 6.3/10. Tulos perustuu 225 arvioon. Metacriticissä elokuvalla on 56 pistettä 100:sta.


title: Coarraze

text: Coarraze on kunta Lounais-Ranskassa Pyrénées-Atlantiquesin departementissa Akvitanian alueella. Kunnassa on keskiaikainen linna "Château de Coarraze". Siellä tuleva Ranskan kuningas Henrik IV vietti lapsuutensa. Alkuperäisestä vuonna 1350 rakennetusta linnasta on jäljellä linnan päätorni. Nykyinen linna rakennettiin vuonna 1755.


title: Gabonin koripallomaajoukkue

text: Gabonin koripallomaajoukkue edustaa Gabonia koripallon arvokilpailuissa.


title: Gabonin koripallomaajoukkue

text: Gabonin maajoukkue osallistui Afrikan-mestaruuskilpailuihin ensimmäisen kerran vuonna 1993, jolloin se sijoittui yhdeksänneksi. Saman sijoituksen se saavutti seuraavalla osallistumiskerrallaan vuonna 2005. Maa selviytyi myös vuoden 2015 AM-kilpailujen lopputurnaukseen. Gabon ei ole pelannut kesäolympialaisissa tai maailmanmestaruuskilpailuissa.


title: Gabonin koripallomaajoukkue

text: Tunnetuin Gabonin maajoukkueessa pelannut lienee Stéphane Lasme.


title: Mathias Frank

text: Mathias Frank (s. 9. joulukuuta 1986 Langenthal, Aargau) on sveitsiläinen maantiepyöräilijä. Hän aloitti ammattilaisuransa Gerolsteiner-tallissa 2008, edusti BMC Racing Teamia 2009–2013, IAM Cycling -tallia 2014–2016 ja on vuodesta 2017 kilpaillut Ag2r-La Mondiale -joukkueessa.


title: Mathias Frank

text: Frank sijoittui Sveitsin ympäriajossa 2014 toiseksi 33 sekuntia Rui Costalle hävinneenä. Espanjan ympäriajossa 2016 hän voitti 17. etapin kuuden sekunnin erolla Leopold Königiin.


title: Mathias Frank

text: Lähteet: Pro Cycling Stats, Cycling Archives


title: Mika Järvinen (muusikko)

text: Mika Järvinen (s. 1965) on suomalainen rock-muusikko, laulaja, kitaristi, lauluntekijä ja kirjailija. Järvinen on esiintynyt useiden eri artistien ja yhtyeiden kanssa Suomessa, Meksikossa, Yhdysvalloissa, Saksassa, Ranskassa, Belgiassa ja Skandinaviassa.


title: Mika Järvinen (muusikko)

text: Järvisen ensimmäinen levytys oli 5.15 -yhtyeen Nirvana-single vuonna 1990. Järvinen soitti vuosina 1994–2006 Five Fifteen -yhtyeessä. Five Fifteen alkoi taas keikkailla vuonna 2017 ja teki comeback-keikan Ken Hensleyn kanssa Tavastialla. Yhtye on sen jälkeen keikkaillut lähinnä Helsingissä. Vuodesta 2005 Järvinen on toiminut laulajana yhtyeessä Crazy World, jossa soittavat Esa Kotilainen, Timo Kämäräinen, Anssi Nykänen ja Lauri Porra.


title: Mika Järvinen (muusikko)

text: Järvinen on kääntänyt englannista suomeksi Stephen Davisin Led Zeppelinistä kertovan kirjan "The Hammer of the Gods – Jumalten vasara" vuonna 2005. Hän on kirjoittanut Uriah Heepistä kertovan tietokirjan "Uriah Heep – Easy Livin' - Ken Hensleyn vuodet 1970 – 1980" (Johnny Kniga, 2013). Järvisen uusin kirja on "Deep Purple -Highway star. Ritchie Blackmoren vuodet 1968 -1993" (Johnny Kniga, 2018).


title: Mika Järvinen (muusikko)

text: Järvinen on työskennellyt muun muassa radiotoimittajana, ohjelmatoimiston keikkamyyjänä ja kiertuetuottajana, ääniteknikkona, valomiehenä, tennisopettajana ja tiskijukkana. Hän on tehnyt yhteistyötä Brian Robertsonin ja Nik Turnerin kanssa, joiden kanssa Five Fifteen levytti Tavastia klubilla livelevyn Silver Machine vuonna 2000. Muita Järvisen kanssa soittaneita muusikoita ovat Uriah Heepin entiset jäsenet Ken Hensley, Lee Kerslake, Paul Newton ja John Lawton.


title: Alexander Zickler

text: Alexander Zickler (s. 28. helmikuuta 1974 Bad Salzungen) on saksalainen entinen jalkapalloilija. Hänen pelipaikkansa oli hyökkääjä.


title: Alexander Zickler

text: Zickler teki ensiesiintymisensä Saksan Bundesliigassa Dynamo Dresdenissä, jossa hän kaudella 1992–1993 teki kolme maalia 18 ottelussa. Seuraavaksi kaudeksi hän siirtyi Bayern Müncheniin, jossa hän pelasi 214 ottelua tehden 51 maalia. Zickler voitti seurassa seitsemän Saksan-mestaruutta, neljä kertaa Saksan cupin, viisi kertaa Saksan liigacupin sekä kansainväliset kilpailut Mestarien liigan, UEFA-cupin ja Intercontinental Cupin kunkin kertaalleen.


title: Alexander Zickler

text: Kesällä 2005 Zickler siirtyi Itävallan Bundesliigassa pelaavaan Red Bull Salzburgiin, jossa hän viiden kauden aikana teki 56 maalia 137 sarjaottelussa ja voitti Itävallan-mestaruuden kolmesti. Pääsarjauransa Zickler päätti LASK Linzissä, jossa hän kaudella 2010–2011 pelasi 15 sarjaottelua ja onnistui maalinteossa kerran.


title: Alexander Zickler

text: Zickler teki ensiesiintymisensä A-maajoukkueessa 18. marraskuuta 1998, kun Saksa pelasi kotonaan 1–1-tasapelin Alankomaita vastaan. Hän pelasi yhteensä 12 A-maaottelua vuosina 1998–2002. Maaleja Zickler teki näissä otteluissa kaksi, molemmat Espanjaa vastaan 16. elokuuta 2000 pelatussa ystävyysottelussa, jonka Saksa voitti kotonaan 4–1.


title: Alexander Zickler

text: Bayern München


title: Alexander Zickler

text: Red Bull Salzburg


title: Virkasalaisuuden rikkominen

text: Virkasalaisuuden rikkomiseen syyllistyy virkamies, joka paljastaa tai hyväksikäyttää julkisuuslaissa salassa pidettäväksi määriteltyä tietoa. Virkasalaisuuden rikkominen on virkarikos, josta voidaan Suomen rikoslain mukaan tuomita sakkoon tai vankeuteen enintään kahdeksi vuodeksi.


title: Virkasalaisuuden rikkominen

text: Jos tiedon paljastuminen on johtunut virkamiehen huolimattomuudesta, mutta tekoa ei kuitenkaan voida pitää vähäisenä, voidaan virkamies tuomita "tuottamuksellisesta virkasalaisuuden rikkomisesta" sakkoon tai enintään puoleksi vuodeksi vankeuteen.


title: Joululauluja

text: Joululauluja on suomalaisen laulajan Juha Tapion kahdeksas albumi. Se julkaistiin 16. marraskuuta 2012. Albumia on myyty noin 40 000 kappaletta joka ylittää platinalevyn myynnin.


title: Steve Morabito

text: Steve Morabito (s. 30. tammikuuta 1983) on sveitsiläinen maantiepyöräilijä. Hän aloitti ammattilaisuransa Phonak Hearing Systems -joukkueessa 2006, edusti Astana Teamia 2007–2009, BMC Racing Teamia 2010–2014 ja on vuodesta 2015 kilpaillut FDJ/Groupama-FDJ-tallissa. Hän voitti maantieajon Sveitsin-mestaruuden 2018.


title: Steve Morabito


title: Virkarikos

text: Virkarikoksiksi kutsutaan Suomen rikoslain 40 luvussa mainittuja rikosnimikkeitä, joihin virkamies (eräisiin myös kansanedustaja) voi syyllistyä virantoimituksessaan. Virkarikosten vanhenemisaika on vähintään viisi vuotta.


title: Virkarikos

text: Rikoslaissa virkarikoksia ovat:


title: Virka-aseman väärinkäyttäminen

text: Virka-aseman väärinkäyttämiseen syyllistyy virkamies, joka käyttää virka-asemansa suomaa valtaa oman tai toisen hyödyn tai toisen haitan tavoitteluun. Rikoksesta tuomitaan Suomen rikoslain 40 luvun 7 §:n mukaan sakkoa tai vankeutta enintään kaksi vuotta.


title: Virka-aseman väärinkäyttäminen

text: Jos rikoksella on tavoiteltu erityisen suurta hyötyä, suurta vahinkoa tai se on tehty erityisen suunnitelmallisesti ja häikäilemättömästi, voidaan teko tuomita "törkeänä virka-aseman väärinkäyttämisenä". Tästä on tuomittava vähintään neljäksi kuukaudeksi ja enintään neljäksi vuodeksi vankeuteen sekä viralta pantavaksi.


title: Al-Buraimi

text: Al-Buraimi (, al-Buraimī; myös muodossa Buraimi tai "al-Buraymi") on yksi Omanin yhdestätoista kuvernoraatiksi (muḥāfaẓah) kutsutusta aluehallinnon ylemmän tason hallintoalueesta. Se muodostettiin lokakuussa 2006 aiemmin laajemmasta al-Zahiran alueesta. Hallinnollinen keskus on Buraimin (al-Buraimin) keidaskaupunki Yhdistyneiden arabiemiirikuntien rajalla, rajantakaisen al-Ain kaupungin rakenteeseen kiinnikasvaneena.


title: Al-Buraimi

text: Kuvernoraatin pinta-ala on 7 460 neliökilometriä. Alue muodostuu suurelta osin hiekka-, sora- tai kallioaavikosta. Al-Buraimi rajautuu lännessä ja pohjoisessa Yhdistyneisiin arabiemiirikuntiin, idässä al-Batinan pohjoiseen ja etelässä al-Zahiran kuvernoraattiin.


title: Al-Buraimi

text: Toukokuussa 2015 al-Buraimin kuvernoraatissa kirjattiin asuvan 102 991 henkeä, joista puolet oli omanilaisia (51 407 as.) ja puolet ulkomaalaisia (ekspatriootit, eli vierastyöläiset mahdollisine perheineen, 51 504 as.).


title: Al-Buraimi

text: Aluehallinnon alemmalla, eli toisella tasolla kuvernoraatti jakautuu kolmeen wilayatiin: Buraimi (al-Buraimi), Mahdah ja as-Sunaynah.


title: Koripallon A-poikien SM-sarja

text: Koripallon A-poikien SM-sarja on Suomen Koripalloliiton alainen nuorten koripallosarja. Sen alapuolella ovat A-poikien I-divisioona ja alueelliset sarjat.


title: Koripallon A-poikien SM-sarja

text: Sarjassa pelaavat A-pojat eli vuodenvaihteessa 16–18-vuotiaat. Aikaisemmin ikäluokan ikärajaa muutettiin muun muassa vuonna 2002.


title: Koripallon A-poikien SM-sarja

text: Vuonna 1948 ensimmäisen kerran kilpailtuun sarjaan on viime vuosina selviytynyt karsintojen kautta kymmenen joukkuetta, joista neljä parasta on pelannut kahdesta voitosta ratkenneet pudotuspelit pronssiottelua lukuun ottamatta. Eniten A-poikien Suomen mestaruuksia on Helsingin NMKY:llä, 12 kappaletta. Tapiolan Hongalla on 11 mestaruutta.


title: Koripallon A-poikien SM-sarja

text: Vuonna 2016 sarjan loppuotteluita televisioitiin Fanseat-palvelun kautta.vv. 1950-1954 pelattiin mestaruusottelu SKL:n ja TUL:n mestareiden välillä.


title: Teknisen suojauksen kiertäminen

text: Teknisen suojauksen kiertäminen on Suomen rikoslain 49 luvun 3 §:n määrittelemä rikos. Lain mukaan käyttöoikeuksien hallinnan eli DRM:n kiertäminen on rikos, jos teko on omiaan aiheuttamaan huomattavaa haittaa tai vahinkoa. Rikoksesta voidaan tuomita sakkoon tai enintään vuoden vankeuteen. Teko määriteltiin rikolliseksi vuonna 2006 liittyen Lex Karpelaksi kutsuttuun kokonaisuuteen.


title: Teknisen suojauksen kiertäminen

text: Suojauksen kiertämistä helpottavien laitteiden tai palveluiden tarjoaja voidaan tuomita teknisen suojauksen kiertämiskeinorikoksesta sakkoon tai enintään vuoden vankeuteen.


title: Brony

text: Brony on "" ("My Little Pony: Friendship Is Magic") -piirrossarjan kohderyhmän ulkopuolisista faneista käytetty termi. Kyseinen termi on muodostettu yhdistämällä englannin kielen sanat "bro" (suom. "veli") ja "pony" (suom. "poni"). Aiemmin tällä tarkoitettiin lähinnä sarjan miespuolisia katsojia ja naispuolisista faneista käytettiin termiä "pegasister", joka on muodostettu yhdistämällä englannin kielen sanat "pegasos" (suom. "pegasos") ja "sister" (suom. "sisar"). Nykyään termillä brony voidaan kuitenkin tarkoittaa myös naispuolista katsojaa. Sarja on suunnattu alun perin 3–5-vuotiaille tytöille, mutta se on saavuttanut suuren suosion 12–35-vuotiaiden poikien ja miesten keskuudessa. Sarjaa on kehuttu muun muassa animaation laadusta ja hyvästä juonesta.


title: Lloyd C. Douglas

text: Lloyd Cassel Douglas (s. 27. heinäkuuta 1877 – 13. helmikuuta 1951) oli yhdysvaltalainen kirjailija.


title: Lloyd C. Douglas

text: Douglas syntyi Columbine Cityssä, mutta vietti suurimman osan lapsuudesta Monroevillessä. Hänen isänsä Alexander Douglas oli pastori. Douglas valmistui Wittenbergin yliopistosta ja vihittiin luterilaiseksi papiksi. Douglas oli pastorina Indianassa, Ohiossa ja Washington)issa.


title: Lloyd C. Douglas

text: Douglas kirjoitti ensimmäisen romaaninsa "Magnificent Obsession" joka ilmestyi vuonna 1929. Hän on kirjoittanut muita romaaneja kuten "Forgive Us Our Trespasses", "Precious Jeopardy", "White Banners", "Disputed Passage", "Invitation To Live", "Doctor Hudson's Secret Journal", "The Robe" ja "The Big Fisherman"."The Robea" myytiin kaksi miljoonaa kappaletta. Hän meni naimisiin Bessie L. Porchin kanssa, ja he saivat kaksi lasta.


title: Lloyd C. Douglas

text: Douglas oli myynyt ennen kuolemaansa Henry Kosterille "The Robe" ("Näin hänen kuolevan") -romaanin elokuvaoikeudet, ja elokuva "Näin hänen kuolevan" sai ensi-illan 1953. Douglas kuoli vuonna 1951. Elokuva valmistui pian Douglasin kuoleman jälkeen. Douglas on haudattu Glendaleen (Kalifornia).


title: Tombaugh Regio

text: Tombaugh Regio on NASAn antama epävirallinen nimi kääpiöplaneetta Pluton pinnalla olevalle vaalealle alueelle. Alue tunnetaan myös lempinimellä "sydän", koska alue muistuttaa ulkonäöltään sydänsymbolia. Alueen muodon havaitsi ensimmäisenä New Horizons -luotain kesällä 2015, vaikka vaalea alue olikin havaittu Pluton pinnalla jo kymmeniä vuosia sitä ennen. Tarkimmat kuvat alueesta saatiin heinäkuun 2015 puolivälissä.


title: Tombaugh Regio

text: Alue on nimetty Pluton löytäjän, tähtitieteilijä Clyde Tombaugh'n mukaan. "Regio" on latinaa ja tarkoittaa aluetta.


title: Emanuel Buchmann

text: Emanuel Buchmann (s. 18. marraskuuta 1992 Ravensburg, Baden-Württemberg) on saksalainen maantiepyöräilijä. Hän edusti Team Specialized Concept Store -joukkuetta 2012, Rad-Net Rose Teamia 2013–2014 ja on vuodesta 2015 kilpaillut Bora-Argon 18 / Bora-Hansgrohe  -tallissa. Hän voitti maantieajon Saksan-mestaruuden 2015.


title: Emanuel Buchmann

text: Lähteet:Cycling Archives


title: Daniel Hjort (näytelmä)

text: Daniel Hjort on vuonna 1862 kantaesitetty Josef Julius Wecksellin näytelmä. Sitä pidetään Aleksis Kiven tuotantoa edeltävän ajan ainoana merkittävänä suomalaisena näytelmänä sekä yhtenä parhaista milloinkaan ruotsin kielellä kirjoitetuista historiallisista näytelmistä. On myös arvioitu, että Wecksellin "Daniel Hjort" on merkittävin ennen August Strindbergiä kirjoitettu ruotsinkielinen näytelmä. Se sisältää vaikutteita Wecksellin esikuvilta, kuten William Shakespeare, Friedrich Schiller ja Victor Hugo, mutta näytelmää on kiitetty myös omaperäisestä psykologisesta henkilökuvauksesta sekä draamallisesta voimasta.


title: Daniel Hjort (näytelmä)

text: Näytelmän kantaesitys oli Helsingin Nya Teaternissa 26. marraskuuta 1862. Katsomossa oli myös skitsofreniaa sairastanut Wecksell, joka kuitenkin oli aikalaisten mukaan jo henkisesti poissaoleva. Kolme vuotta myöhemmin hänet otettiin Lapinlahden sairaalaan, jossa Wecksell vietti loppuikänsä. Tukholman Kuninkaallisessa teatterissa näytelmä tuli ensi-iltaan tammikuussa 1864.


title: Daniel Hjort (näytelmä)

text: "Daniel Hjort" ilmestyi painettuna vasta ensi-iltansa jälkeen vuonna 1863 G. W. Edlundin kustantamana. Teoksen esipuheen oli kirjoittanut Fredrik Cygnaeus. Ensimmäinen suomenkielinen käännös oli Paavo Cajanderin tekemä ja se julkaistiin 1877. Muita suomentajia ovat Mikko Kilpi vuonna 1957 sekä Matti Rossi ja Jouko Turkka 1981. Näytelmä käännettiin myös muille kielille, tšekin kielellä se ilmestyi jo vuonna 1869 ja venäjäksi 1883.


title: Daniel Hjort (näytelmä)

text: Wecksell osallistui "Daniel Hjortilla" senaatin vuonna 1863 julistamaan kaunokirjalliseen kilpailuun, mutta sen voittajaksi valittiin Aleksis Kiven "Nummisuutarit".


title: Daniel Hjort (näytelmä)

text: Wecksellin näytelmään pohjautuu myös Selim Palmgrenin ooppera "Daniel Hjort", joka kantaesitettiin Turussa vuonna 1910.


title: Daniel Hjort (näytelmä)

text: "Daniel Hjortin" taustana ovat Ruotsin valtakunnan 1590-luvun sisäpoliittinen vehkeily sekä valtataistelu. Suomessa ne johtivat lopulta verisiin yhteenottoihin sekä muun muassa Turun ja Viipurin linnojen piirityksiin. Wecksell yhdisti näytelmässä vuosien 1597 ja 1599 tapahtumia, muodostaen niistä yhtenäisen juonen, jonka tapahtumat sijoittuvat parin viikon ajalle Turun linnaan ja sen ympäristöön.


title: Daniel Hjort (näytelmä)

text: Näytelmän nimihenkilö Daniel Hjort on Kaarlen lähipiiriin kuuluva avustaja, jonka isän Klaus Flemingin joukot surmasivat nuijasodan aikana. Hjort on toiminut Flemingien kotiopettajana ja saa vihdoin äitinsä tavattuaan selville isänsä kohtalon. Hän päättää kostaa sekä isänsä että setänsä Jaakko Ilkan kohtalon kavaltamalla lähipiirinsä. Tragedia päättyy lopulta itsemurhaan ja verenvuodatukseen.


title: Al-Batinan pohjoinen kuvernoraatti

text: Al-Batinan pohjoinen kuvernoraatti () on yksi Omanin yhdestätoista kuvernoraatiksi (muḥāfaẓah) kutsutusta aluehallinnon ylemmän tason hallintoalueesta. Se muodostettiin lokakuussa 2011 jakamalla aiempi Al-Batinan hallinnollinen alue kahteen osaan. Hallinnollinen keskus on Soharin satamakaupunki Omaninlahden rannalla, joka on myös kuvernoraatin väkirikkain kaupunki (129 759 as., väestönlaskenta 2010).


title: Al-Batinan pohjoinen kuvernoraatti

text: Kuvernoraatin pinta-ala on 7 899 neliökilometriä. Kuvernoraatti muodostuu maan pohjoisosan Hajarvuoriston pohjoisrinteistä ja niiden pohjoispuolisesta, merta kohti laskeutuvasta Batinan rannikkotasangosta. Osa alueesta on hiekka-, sora- tai kallioaavikkoa, mutta paikoin vuoristossa, jokiuomien eli wadien varsilla ja rannikkokaistaleella on myös runsaamman kasvillisuuden alueita.


title: Al-Batinan pohjoinen kuvernoraatti

text: Kuvernoraatti rajautuu pohjoisessa Yhdistyneisiin arabiemiirikuntiin ja Omaninlahteen, idässä Al-Batinan eteläiseen, etelässä Al-Zahiran, sekä lännessä Al-Buraimin kuvernoraattiin.


title: Al-Batinan pohjoinen kuvernoraatti

text: Toukokuussa 2015 kuvernoraatissa kirjattiin asuvan 681 333 henkeä, joista omanilaisia oli 461 859 ja ulkomaalaisia 219 474 (ekspatriootit, eli lähinnä vierastyöläisiä).


title: Al-Batinan pohjoinen kuvernoraatti

text: Aluehallinnon alemmalla, eli toisella tasolla kuvernoraatti jakautuu kuuteen wilayatiin: al-Khaburah (al-Khabourah), Liwa, Saham, Shinas, Sohar ja as-Suwaiq.


title: Juice (luotain)

text: Jupiter Icy Moon Explorer (JUICE) on Euroopan avaruusjärjestön avaruusluotainhanke jonka tarkoituksena on vierailla Jupiterin Galilein kuiden ympäristössä, tutkien erityisesti Ganymedes-, Kallisto- ja Europa-kuita. Luotaimen tieteellinen tehtävä on kartoittaa kuiden pintaa ja pinnan alapuolella mahdollisesti olevia nestemäisiä meriä, ja niiden mahdollista elinkelpoisuutta.


title: Al-Batinan eteläinen kuvernoraatti

text: Al-Batinan eteläinen kuvernoraatti () on yksi Omanin yhdestätoista kuvernoraatiksi (muḥāfaẓah) kutsutusta aluehallinnon ylemmän tason hallintoalueesta. Se muodostettiin lokakuussa 2011 jakamalla aiempi Al-Batinan hallinnollinen alue kahteen osaan. Hallinnollinen keskus on Rustaqin (ar-Rustaq) kaupunki (wilaya) Hajarvuoriston pohjoisjuurella, vain 25 kilometriä Jabal Shamsista, Omanin korkeimmasta vuoresta koilliseen.


title: Al-Batinan eteläinen kuvernoraatti

text: Kuvernoraatin pinta-ala on noin 5 320 neliökilometriä. Kuvernoraatti muodostuu maan pohjoisosan vuoristoketjun pohjoisrinteistä ja niiden pohjoispuolisesta, merta kohti laskeutuvasta Batinan tasangosta. Osa alueesta on hiekka-, sora- tai kallioaavikkoa, mutta paikoin vuoristossa, jokiuomien eli wadien varsilla ja rannikkokaistaleella on myös runsaamman kasvillisuuden alueita.


title: Al-Batinan eteläinen kuvernoraatti

text: Kuvernoraatti rajautuu pohjoisessa Omaninlahteen, idässä Masqatin, etelässä ad-Dakhiliyyan, sekä lännessä az-Zahiran ja al-Batinan pohjoiseen kuvernoraattiin.


title: Al-Batinan eteläinen kuvernoraatti

text: Toukokuussa 2015 kuvernoraatissa kirjattiin asuvan 375 484 henkeä, joista omanilaisia oli 280 102 ja ulkomaalaisia 95 382 (ekspatriootit, eli lähinnä vierastyöläisiä).


title: Al-Batinan eteläinen kuvernoraatti

text: Aluehallinnon alemmalla, eli toisella tasolla kuvernoraatti jakautuu kuuteen wilayatiin: ar-Rustaq (ar-Rostaq), al-Awabi, Nakhal, Wadi al-Maawil, Barka ja al-Musanah.


title: Virkavelvollisuuden rikkominen

text: Virkavelvollisuuden rikkominen on Suomen rikoslain 40 luvun 9 ja 10 §:n määrittelemä virkarikos. Siihen syyllistyy virkamies, joka rikkoo virkatoiminnassa noudatettaviin säännöksiin tai määräyksiin perustuvan virkavelvollisuutensa tavalla, jota ei voida pitää vähäisenä. Rikoksesta tuomitaan sakkoon tai vankeuteen enintään vuodeksi. Virkamies voidaan myös tuomita viralta pantavaksi.


title: Virkavelvollisuuden rikkominen

text: Jos virkavelvollisuuden rikkominen tapahtuu huolimattomuudesta, voidaan virkamies tuomita "tuottamuksellisesta virkavelvollisuuden rikkomisesta" varoitukseen tai sakkoon, ellei kysymyksessä ole virkasalaisuuden rikkominen.


title: Julkinen kehottaminen rikokseen

text: Julkinen kehottaminen rikokseen on Suomen rikoslain 17 luvun 1 §:ssä määritelty sananvapausrikos. Siihen syyllistyy henkilö, joka julkisesti kehottaa tai houkuttelee rikoksen tekemiseen siten, että rikos on vaarassa tapahtua. Rikoksesta tuomitaan sakkoon tai vankeuteen enintään kahdeksi vuodeksi.


title: Julkinen kehottaminen rikokseen

text: Jos rikos julkisen kehottamisen seurauksena myös tapahtuu, voidaan kehottaja tuomita osallisuudesta rikokseen.


title: Julkinen kehottaminen rikokseen

text: "Julkinen" tarkoittaa tässä laissa sitä, että teko tehdään joukkotiedotusvälineiden avulla, väkijoukossa tai yleisesti tietoon saatetussa kirjoituksessa tai muussa esityksessä.


title: Joy

text: Joy, JOY tai JoY voi tarkoittaa seuraavia:


title: Kino-Palatsi (Turku)

text: Kino-Palatsi oli Turussa vuosina 1936–1986 toiminut elokuvateatteri, joka sijaitsi Lintulan kiinteistössä osoitteessa Eerikinkatu 7. Elokuvateatteri kuului alun perin Suomi-Filmi Oy:lle, joka avasi vuoden 1978 syksyllä Kino-Palatsin yhteyteen myös kaksi lisäsalia nimeltään Colt 1 (98 paikkaa) ja Colt 2 (74 paikkaa). Suomi-Filmi myi elokuvateatterin vuonna 1983 Adams Filmi Oy:lle, joka kuitenkin päätti sulkea elokuvateatterin jo vuonna 1986.


title: Kino-Palatsi (Turku)

text: Suomi-Filmi Oy vuokrasi vuonna 1936 Turun Eerikinkadulla sijainneen As Oy Lintulan rakennuksen elokuvateatterikäyttöön. Albert Richardtsonin suunnittelema, vuonna 1932 valmistunut Lintulan talo oli ollut tyhjillään jo neljä vuotta, vaikka siihen oli alun perin kaavailtu urheilutiloja ja uimahallia. Rakennuksen alakertaan olikin jo ehditty valaa uima-allas. Suomi-Filmi kuitenkin kunnosti tiloihin Erik Bryggmanin muutospiirustusten mukaisen, 586-paikkaisen Kino-Palatsin, joka avasi ovensa syyskuussa 1936. Monet kotimaiset elokuvat saivat etenkin elokuvateatterin varhaisaikoina Turun ensi-iltansa Kino-Palatsissa, johtuen lähinnä siitä, että Suomi-Filmi tuotti itse paljon kotimaisia elokuvia. Elokuvateatterissa esitettiin myös paljon lastenelokuvia, koska Suomi-Filmi vastasi pitkään Disneyn elokuvien esittämisestä Suomessa.